
Studiul de față analizează un subiect amplu dezbătut în literatura de 
specialitate: impactul potenţial pe care viitoarea aderare a României la Uniunea 
Europeană îl va avea asupra statului bunăstării românesc. 


Lucrarea este structurată în şase capitole: “Constituirea Uniunii Europene şi 
relaţia cu țările candidate”, “Construcţia instituţională a Uniunii Europene”, 
“Direcţiile de politică socială adoptate la nivelul Uniunii Europene”, “Impactului 
aderării României la Uniunea Europeană asupra statului bunăstării românesc”, 
"Impactului potential al procesului globalizării asupra statului bunăstării” si 
“Concluzii”. 


Primele trei capitole încearcă să dea un răspuns la întrebarea: ce este şi 
cum funcţionează Uniunea Europeană? Primul capitol prezintă secvențele 
temporale ale constituirii Uniunii Europene, precum şi principalele tratate 
adoptate. Este prezentat totodată procesul extinderii Uniunii Europene şi în cadrul 
acesteia, negocierea directă cu România. Al doilea capitol analizează construcția 
instituțională a Uniunii Europene: care sunt palierele decizionale, cum este 
reglementată acordarea preşedinţiei Uniunii Europene. Este analizat apoi mai în 
detaliu structura instituţională şi anume atribuţiile ce revin atât instituţiilor 
europene principale cât şi organismelor care sprijină efectiv desfăşurarea 
activităţii lor. Cel de al treilea capitol prezintă care sunt direcţiile de politică socială 
adoptate de comun acord de toate statele membre. Acest capitol oferă cadrul 
general de analiză a structurii sociale interstatale în care România urmează să se 
integreze prin aderare. Capitolul debutează cu un scurt istoric al acestor inițiative 
comune de politică socială, trece apoi în revistă obiectivele generale ale direcțiilor 
de politică socială şi direcţiile comune de politică socială. A doua parte a 
capitolului prezintă Strategia Europeană de Ocupare a Forţei de Muncă şi 
Planurile Nationale de Promovare a Incluziunii Sociale. Ca exemplificare 
naţională, este apoi prezentat Planul Naţional de Promovare a Incluziunii Sociale 
în România. 


Ultimele două capitole sunt dedicate impactului asupra statului bunăstării 
românesc pe care îl au integrarea europeană şi procesul complex al globalizării. 
Capitolul patru defineşte statul bunăstării şi principalele probleme cu care acesta 
se confruntă. Sunt apoi analizate schimbările de după 1989 din statul bunăstării 
românesc iar ultima parte analizează impactul pe care îl are aderarea ţării noastre 
la Uniunea Europeană. Capitolul al şaselea supune atenţiei impactul pe care 
procesul globalizării îl va avea asupra statului bunăstării. 


Sperăm că studiul de față reprezintă o contribuţie ştiinţifică la abordarea 
unui domeniu de maxim interes pentru tara noastră: impactul actualei extinderi a 
Uniunii Europene, mai precis valul al cincilea din anul 2007 care va include 
România şi Bulgaria. Ne aşteptăm ca rezultatele obţinute prin testarea ipotezelor 
stabilite să contureze o imagine de ansamblu a contextului social european şi să 
ofere viitoare direcţii de analiză sociologică pentru actualele tendințe ale statului 
bunăstării românesc. 


1. Constituirea Uniunii Europene 
şi relația cu țările candidate 


Raluca POPESCU 
Simona Vonica RADUTIU 


Uniunea Europeaná este rezultatul unui proces de cooperare si integrare 
care a fost iniţiat pe considerente preponderent economice în anul 1951, între 
şase ţări europene (Belgia, Germania, Franţa, Italia, Luxemburg si Olanda). 

După mai bine de cincizeci de ani şi valuri succesive de aderare (în 1973 au 
aderat Danemarca, Irlanda şi Regatul Unit; în 1981: Grecia; în 1986: Spania şi 
Portugalia; în 1995: Austria, Finlanda şi Suedia; şi în 2004: Republica Cehă, 
Cipru, Estonia, Letonia, Lituania, Polonia, Slovacia, Slovenia, Malta, Ungaria), 
Uniunea Europeană cuprinde astăzi 25 de state membre şi se pregăteşte pentru a 
şasea extindere, prognozată pentru anul 2007 îndreptată din nou către ţările din 
Europa de Est. 

Pentru o înțelegere mai profundă a amplului proces reprezentat de 
funcţionarea în practică a Uniunii Europene, vom face un scurt istoric al constituirii 
acestei cooperări interstatale. Sunt analizate apoi elementele de bază ale cadrului 
legislativ de funcţionare, mai exact principalele tratate adoptate de către statele 
membre. A doua parte a capitolului este dedicată relaţiei Uniunii Europene cu 
țările candidate în lumina Criteriilor de la Copenhaga. Ultima secţiune a capitolului 
este dedicată stadiului negocierilor Uniunii Europene cu tara noastră. 


1.1. Istoric şi evoluție 


Motivele constituirii Uniunii Europene se regăsesc atât în nevoia asigurării 
stabilităţii şi ordinii în spaţiul bătrânului continent (idei regăsite în lucrările semnate 
de Machiavelli, Hobbes, Locke şi Kant) cât şi în expansiunea noţiunii de stat- 
naţiune începând cu mijlocul secolului XIX. Cronologic, pot fi identificate trei faze 
distincte ale constituirii Uniunii Europene: (1) momentul anului 1950 odată cu 
stabilirea instituţiilor Comunităţii Europene, (2) perioada anilor '60 caracterizată 
prin dezvoltările succesive cuprinse între primele două valuri de extindere a 
spațiului comun european şi (3) ultima etapă începută în 1985 odată cu numirea 
lui Jacques Delors ca preşedinte al Comisiei Europene. (Kouvertaris G., 
Moschonas, A., 1996:1-2). 

Începuturile constituirii a ceea ce astăzi este definit ca Uniunea Europeană 
sunt legate, în genere, de semnarea în 1947 a “Protocolului de la Haga”, de către 
țările Benelux (Belgia, Olanda şi Luxemburg). Având în vedere atât proximitatea 
lor geografică cât şi situația socioeconomicá dificilă cu care se confruntau ca 
urmare a celui de-al doilea război mondial, cele trei ţări au convenit crearea unei 
pieţe comune. Spaţiul economic comun viza facilitarea reconstrucției de după 
război şi normalizarea vieţii economice. Ca o primă direcție comună adoptată în 

acest sens, țările Benelux au desființat taxele vamale percepute în schimburile 
economice dintre ele şi au stabilit taxe comune față de produsele venite din alte 
piețe. Experimentul iniţiat de cele trei state s-a dovedit a fi în final o reuşită din 
punct de vedere economic şi a contribuit în bună măsură la amplificarea ideii de 
integrare europeană, proiect care începuse să se contureze deja în spațiul 
occidental european. În contextul creat de succesul țărilor Benelux, se naşte 
aşa-numita idee europeană, pe care Robert Schuman a concretizat-o într-un 
proiect european lansat la data de 9 mai 1950. 

Printre fondatorii ideii de integrare europeană, un loc important îl ocupă 
Jean Monnet. După terminarea primului război mondial, Jean Monnet a înființat 
primele organizaţii franco-britanice de aprovizionare, fiind numit secretar general 
adjunct al Societăţii Naţiunilor. În această funcţie, economistul francez a remarcat 
dificultăţile organizaţiilor internaţionale de natură interguvernamentală, orientându- 
se spre organizaţii de natură supranationalá. Pe baza experienţei dobândite în 
acea perioadă, Jean Monnet a lansat ideea unei Comunităţi Europene a 
Cărbunelui şi Oţelului (CECO). Cucerit de planul redactat de Monnet, Schuman 
şi-a asumat responsabilitatea politică a aplicării acestuia. Un alt actor cheie în 
aplicarea ideii europene a fost Konrad Adenauer, cancelar al Germaniei Federale, 
care a susținut şi favorizat reconcilierea germano-franceză. 

În 1951, a fost semnat Tratatul de la Paris pentru constituirea CECO de 
către Belgia, Franța, Germania, Italia, Luxemburg şi Olanda. CECO este prima 
organizație europeană ce dispune de atribute supranationale. Caracterul supra- 
naţional rezultă din delegarea suveranităţii în privința gestionării pieţei comune a 
cărbunelui şi oțelului, delegare consimtitá de toate statele membre. În continuarea 
acestei initiative, cele şase ţări - Belgia, Franţa, Germania, Italia, Luxemburg şi 
Olanda semnează în anul 1957 tratatele care instituie Comunitatea Europeană a 
Energiei Atomice (EURATOM) şi Comunitatea Economică Europeană (CEE). 
Tratatele de înființare sunt cunoscute sub numele de Tratatele de la Roma şi au 
intrat în vigoare la 1 ianuarie 1958. În anul 1967 intră în vigoare Tratatul de 
constituire a unui singur Consiliu şi a unei singure Comisii a Comunităţilor 
Europene. Un alt moment important în istoria UE este reprezentat de intrarea în 
vigoare a Actului Unic European (AUE), care adaugă cooperarea politică celei 
economice în anul 1987. 

După mai multe valuri de aderare şi extindere a organizației europene 
(1972: Marea Britanie, Danemarca si Irlanda; 1981: Grecia; 1986: Spania si 
Portugalia;1992: Austria, Finlanda şi Suedia), Comunitatea Europeană devine 
“Piaţa celor 15”. 

În tot acest timp comunitatea nu a fost lipsită de controverse. Aderarea 
Marii Britanii a provocat vii dezbateri. Coeziunea ţărilor fondatoare şi succesele 
Pieței Comune au determinat guvernul englez să îşi depună in 1961 candidatura 
de aderare la CEE (Comunitatea Economică Europeană). Atitudinea totuşi 
ambiguă a britanicilor față de integrarea europeană şi rezervele exprimate de 
Generalul de Gaulle au făcut însă ca aderarea Marii Britanii să se realizeze abia 
în anul 1972. Ca principală rezervă față de candidatura britanică, Generalul de 
Gaulle considera că statul englez ar putea juca rolul unui “cal troian” în interiorul 

comunităţii, având în vedere relaţiile privilegiate care au existat întotdeauna între 
SUA şi Marea Britanie. 

Odată cu semnarea tratatului de la Maastricht, în anul 1993, Comunitatea 
Economică Europeană a celor cincisprezece membri se transformă în Uniunea 
Europeană. Comunitățile Europene (CECO, EURATOM şi CEE), alături de 
politica externă şi de securitate comună şi justiția şi afacerile interne reprezintă cei 
trei piloni ai Uniunii Europene. Noua denumire atestă, în fond, trecerea de la 
integrarea economică sectorială la o integrare superioară, prin includerea atât a 
planului politic, cât şi a celui sociocultural. 

În anul 1997, este adoptată "Agenda 2000 - pentru o Europă mai puternică 
şi mai extinsă", care tratează reforma instituțională a UE, prezintă viziunea asupra 
extinderii Uniunii şi opiniile Comisiei cu privire la cererile de aderare la UE ale 
celor zece țări central-europene: Polonia, Ungaria, Cehia, România, Bulgaria, 
Estonia, Letonia, Lituania, Grecia, Turcia. Începând cu noiembrie 1998 apar 
primele rapoarte anuale referitoare la stadiul de îndeplinire a condiţiilor de aderare 
de către statele candidate la UE. 

Deschiderea extinderii organizației de cooperare europeană către noile 
state estice are loc în principal datorită încetării războiului rece. Trebuie remarcat 
faptul că începuturile integrării economice vest-europene sunt strâns legate de 
confruntarea globală dintre comunism şi capitalism. Pentru majoritatea analiştilor 
nu este întâmplătoare apariţia structurilor de integrare europeană concomitent cu 
înființarea blocului militar nord-atlantic şi cooperarea strânsă dintre acesta din 
urmă şi Piaţa Comună. Aspectul ideologic existent în constituirea structurilor de 
unificare europeană din perioada războiului rece explică şi faptul că o serie de 
state, deşi dezvoltate din punct de vedere economic, nu au fost decât târziu 
acceptate în Piaţa Comună (cazul Austriei, Finlandei şi Suediei). Alte ţări cu nivel 
economic mai scăzut au devenit membre ale Pietei Comune cu mult înainte, 
datorită participării în cadrul NATO (cazul Greciei, Spaniei si Portugaliei). 

În privința modului de realizare a integrării, instituţiile Uniunii Europene 
conservă tensiunea între cele două perspective majore: integrare supranationalá 
şi integrare interguvernamentală (Pescaru, 2002). Există astfel organisme supra- 
naţionale cum sunt Parlamentul European sau Comisia şi Curtea de Justiţie, aşa 
cum există şi instituţii cu caracter interguvernamental - Consiliul de Miniştri şi 
Consiliul European. 

Parlamentul European exercită o funcţie motrice. Fundamentarea acestuia 
nu se realizează conform sistemului parlamentar clasic, pe modelul parlamentelor 
naţionale, neexistând un guvern european pe care să îl investească şi care să fie 
reprezentantul unei majorități politice. Comisia Uniunii Europene deține monopolul 
asupra inițiativei legislative. Aceasta transmite Consiliului şi Parlamentului 
propunerile sale de reglementări şi directive, execută bugetul comunitar, girează 
politica agricolă, comercială şi piaţa internă europeană, dispunând de puterea de 
a sancţiona întreprinderile ce nu respectă legislația comunitară în domeniul liberei 
concurente. Curtea de Justiție are ca rol fundamental reglementarea şi medierea 
conflictelor, pornind de la tratatele semnate în cadrul comunităţii. Consiliul de 
Miniştri este principala instituție decizională a Uniunii Europene. Este compus din 
miniştrii de externe ai ţărilor membre şi exprimă în mod esenţial interesele 

naţionale. Activitatea sa este destinată unor probleme tehnice: agricultura, finanțe, 
transporturi, mediu etc. Consiliul European a fost inaugurat în 1974 şi a apărut ca 
urmare firească a întâlnirilor regulate ale şefilor de stat şi de guvern cu 
preşedintele Comisiei Europene. Nu este un organism decizional în sensul 
tratatului de la Maastricht, principalul său rol fiind acela de a tranşa anumite 
probleme care nu pot obţine acordul la nivel de miniştri. 

La 1 ianuarie 1999 s-a lansat moneda unică europeană în statele care au 
îndeplinit criteriile de convergenţă. La 1 ianuarie 2002 au intrat în circulaţie 
monedele şi bancnotele Euro în cele 12 state participante la zona Euro: Austria, 
Belgia, Finlanda, Franța, Germania, Grecia, Irlanda, Italia, Luxemburg, Olanda, 
Portugalia si Spania. Introducerea monedei unice europene a generat dispute 
puternice in interiorul statelor membre. Párerile au fost contrare, considerándu-se 
cá moneda europeaná conduce la avantaje evidente pe termen lung, sau 
dimpotrivă ca EURO nu poate constitui o alternativă reală la dominaţia dolarului. 
Analiştii mai pesimistii considerau că dispariţia monedelor nationale si utilizarea 
exclusivă a monedei EURO va genera un proces inflationist superior celui existent 
în condiţiile menţinerii monedei nationale. Introducerea monedei europene unice a 
fost însă un succes, şi în prezent putem considera că unificarea economică 
europeană este înfăptuită, în linii generale. 

Problema unificării politice şi sociale rămâne însă în continuare deschisă. 
Mulţi specialişti consideră că unificarea europeană la nivelul politic, cu atât mai 
mult privind politica socială este procesul cel mai dificil de realizat. 

Data de 1 mai 2004 va rămâne fără îndoială un moment unic în evoluția 
Uniunii Europene. Aderarea simultană a unui număr de zece noi state membre: 
Cehia, Cipru, Estonia, Letonia, Lituania, Polonia, Slovacia, Slovenia, Malta, 
Ungaria reprezintă cea mai amplă aderare înregistrată până acum. 


1.2. Principalele tratate ale Uniunii Europene 


În anii 1990, singurele documente care legiferau politica socială în spațiul 
Uniunii Europene erau Carta Drepturilor Sociale Fundamentale ale 
Muncitorilor, adoptată în 1989 şi acordul de politică socială din 1992 anexat ca 
protocol Tratatului de la Maastricht din 1992. 

Uniunea Europeană este orientată mai degrabă spre promovarea unor 
inițiative comune în domeniul politicii sociale în contextul unei coordonări deschise 
decât spre constituirea unui sistem unic de politică socială. 

Carta Drepturilor Sociale Fundamentale ale Muncitorilor, Tratatul de la 
Maastricht din 1992 şi Tratatul de la Amsterdam din 1997 conturează 
preocuparea statelor membre ale Uniunii Europene pentru stabilirea unor priorități 
comune în domeniul social, în mod particular în domeniul ocupării forței de 
muncă. 

Carta Drepturilor Sociale Fundamentale ale Muncitorilor a lansat ideea 
dezvoltării unui spaţiu social european comun şi a conturat principiile generale 
referitoare la condiţiile de muncă si de trai ale persoanelor de pe piaţa muncii. 

Guvernele statelor membre care au semnat această Cartă, s-au angajat să 
respecte o serie de principii comune: 
1. Dreptul de a munci într-o ţară membră a Uniunii Europene după libera 
alegere; 
2. Libertatea de a alege o ocupaţie şi dreptul de a fi plătit corect; 
3. Dreptul de a-şi îmbunătăţi condiţiile de viaţă şi de muncă; 
4. Dreptul la protecţie socială sub prevederile sistemelor naţionale; 
5. Dreptul de a se asocia liber şi în afaceri colective; 
6. Dreptul la pregătire vocationalà; 
7. Dreptul bărbaţilor şi femeilor la tratament egalitar; 
8. Dreptul celor care muncesc la informaţie, consultare şi participare; 
9. Dreptul protejării sănătății şi siguranţei la locul de muncă; 
10. Protejarea copiilor şi adolescenților; 
11. Un standard decent de viaţă pentru persoanele în vârstă; 
12. Îmbunătăţirea integrării sociale şi profesionale a persoanelor cu dizabilități 
(***, 1996:7). 


În septembrie 1989, Comisia Europeană a supus dezbaterii publice 
adoptarea Cartei. Principalele critici aduse Cartei au venit din partea celor care 
consideră că reglementările politicilor sociale la nivel supranational erodează 
suveranitatea naţională. Iniţial, Carta a fost adoptată de 11 dintre cele 12 state 
membre de atunci, excepţia fiind Marea Britanie. 

Hagen (1992) identifică două surse de rezervă față de Carta Socială: pe 
de-o parte, din partea ţărilor cu puternice state ale bunăstării (țările Benelux, 
Danemarca, Germania, Suedia, Norvegia) care ar putea fi obligate să îşi 
revizuiască şi să îşi reducă generoasele sisteme de securitate socială, iar pe de 
altă parte din partea țărilor mai puţin dezvoltate care ar putea pierde avantajul 
comparativ al forței de muncă ieftine dezavantajate prin introducerea unor 
standarde minime prea ridicate privind drepturile acordate muncitorilor. În 
completarea acestei idei, aderarea ţărilor din fostul bloc comunist la Uniunea 
Europeană poate reprezenta o a treia sursă de critici deoarece, deşi acestea vor 
depune eforturi susținute în direcţia alinierii sistemelor de securitate socială la 
standardele impuse prin aderare, probabil vor frâna procesul de creare a unui 
spaţiu social comun prin confruntarea cu dificultățile economice specifice. În 
viziunea lui Hagen, o posibilă variantă euro-corporatistă a economiei de piaţă va 
pune accentul pe reglementarea condiţiilor de producție şi de muncă față de 
drepturile sociale comune. Reglementările supranationale ale pieţei muncii vor lua 
probabil forma unor standarde sociale minime moderate, posibil ceva mai ridicate 
decât standardele din țările cele mai puţin dezvoltate. (Zamfir, Cătălin şi Zamfir, 
Elena, coordonatori, 1997: 244-245) 

În 1992, Tratatul de la Maastricht (cunoscut şi sub denumirea de Tratatul 
Uniunii Europene) a modificat Tratatul de la Roma din 1957 (***, 1996: 3). 
Conform documentului semnat de către statele membre, comunitatea este 
implicată direct în problemele cu caracter social ale cetățenilor săi atâta vreme cât 
statele membre recunosc, de comun acord, că integrarea europeană economică, 

comercială şi politică poate fi realizată printr-o angajare în direcţia asigurării 
bunăstării şi standardului de viaţă pentru toti cetățenii. 

Legislaţia socială europeană a tins întotdeauna să fie de natură minimală şi 
să respecte principiul subsidiaritátii (care presupune acțiuni din partea comunității 
doar atunci când rezultatul final poate fi atins mai bine prin intermediul acesteia, 
decât prin acţiunea singulară a statelor membre). Din acest motiv, comunitatea a 
tins să se concentreze mai mult asupra unor aspecte concrete de politică socială, 
în timp ce statele membre s-au angajat asupra esenței responsabilitátilor, cum ar 
fi, de exemplu, controlul propriilor state ale bunăstării. 

Sarcinile direcțiilor comune de politică socială europeană sunt, conform 
Tratatului de la Maastricht (art. 136): „promovarea ocupării forței de muncă, 
îmbunătăţirea condiţiilor de viață şi de muncă, deci să facă posibilă armonizarea 
lor, perioadă în care sunt menținute progresul, protecţia socială adecvată, dialogul 
dintre management şi muncă, dezvoltarea resurselor umane, având în vedere o 
ocupare înaltă şi trainică a forței de muncă şi combaterea excluziunii" (***, 2000: 4). 
Promovarea calităţii vieții prin asigurarea unui standard decent al vieţii pentru toti 
cetățenii statelor membre reprezintă scopul politicii europene în domeniul social şi 
al ocupării forței de muncă. 

Articolul 125 al Tratatului de la Maastricht precizează importanţa dezvoltării 
unei strategii comune în direcţia „promovării unei forte a muncii calificată, 
specializată si adaptabilă şi a piețelor muncii care să răspundă schimbării 
economice” (***, 2000: 6). Aceste deziderate au fost reluate şi au reprezentat 
sursa de inspiraţie pentru stabilirea Strategiei de Ocupare a Forţei de Muncă. 

În timpul negocierilor aferente Tratatului de la Maastricht, a devenit din ce în 
ce mai clar că majoritatea statelor membre au dorit să continue direcţia iniţiată de 
principiile Cartei Drepturilor Sociale Fundamentale ale Muncitorilor. Toate cele 11 
state membre - cu excepția Marii Britanii - au votat un număr de capitole 
majoritare de interes. Acestea sunt: sănătate şi siguranţă, cadrul standardelor 
minime pentru mediul de muncă, informarea şi consultarea celor care muncesc, 
egalitatea dintre bărbaţi şi femei şi integrarea celor exclusi de pe piața muncii. 
Restul capitolelor încă necesitau un acord unanim cu excepţia reglementărilor 
referitoare la plata muncii, dreptul de asociere şi afaceri colective, dreptul la grevă 
şi dreptul de a impune greve patronale, ceea ce reprezintă chestiuni de ordin 
naţional (***, 1996: 7). 

Un prim plan operaţional de acţiune în domeniul ocupării forței de muncă a 
fost stabilit şi aprobat de către şefii satelor membre, în 1994, la Essen. 

Tratatul de la Amsterdam din 1997 marchează un remarcabil progres în 
conturarea politicii sociale a Uniunii Europene deoarece, pentru prima dată, 
politica de ocupare a forței de muncă a fost extinsă la dimensiune europeană şi 
recunoscută ca o sarcină comună de lucru. Tratatul de la Amsterdam a întărit 
eforturile europene de a crea noi locuri de muncă. Un întreg capitol al tratatului a 
fost dedicat ocupării forței de muncă şi unificării politicilor sociale dispersate. 
Tratatul de la Amsterdam a menţinut structura celor trei stâlpi propuşi în Tratatul 
de la Maastricht (comunităţile europene, politica externă şi de securitate comună 
şi justiție şi afaceri interne). În domeniul social şi al ocupării forței de muncă, au 
fost iniţiate trei direcţii noi: definirea unei strategii europene comune la nivelul UE 

şi a unor planuri naţionale evaluate în fiecare an, dreptul UE de a adopta măsuri 
care să încurajeze cooperarea între statele membre şi crearea unui comitet pentru 
ocupare care să coordoneze politicile nationale cu piaţa muncii (*** (1), 1999:7). 

Tratatul de la Amsterdam a fost adoptat în cadrul lucrărilor de la Consiliul 
European de la Amsterdam din 16-17 iunie 1997 şi semnat la 2 octombrie 1997 
de miniştrii de externe ai celor 15 state membre şi îşi propune să construiască o 
Europă mai apropiată de cetățenii săi, mai prezentă pe plan internaţional. Pactului 
de stabilitate bugetară (monetară) i s-a ataşat un pachet de măsuri cu caracter 
social privind creşterea economică şi crearea de noi locuri de muncă, 
subliniindu-se că „politicile macroeconomice şi bugetare sănătoase sunt corelate 
cu creşterea puternică şi durabilă a producţiei şi locurilor de muncă”. 

Tratatul de la Amsterdam a intrat în vigoare la 1 mai 1999, obiectivele sale 
principale fiind axate pe următoarele coordonate: plasarea strategiei ocupării forţei 
de muncă şi drepturile cetățenilor între priorităţile Uniunii, îndepărtarea ultimelor 
bariere din calea libertăţii de mişcare şi întărirea securității şi sporirea rolului 
Europei în problemele mondiale. 

Conform articolului 13 al Tratatului, Uniunea Europeană va acţiona „pentru 
a combate discriminarea bazată pe sex, rasă sau origine etnică, religie sau 
credință, dizabilitate, vârstă sau orientare sexuală”. Categoriile excluse social sunt 
victime ale sărăciei şi şomajului şi includ: femei de diferite origini etnice, persoane 
în vârstă sau cu dizabilităţi fizice şi psihice, şomeri, dependenţi de alcool sau 
droguri, refugiaţi. În promovarea măsurilor de combatere a incluziunii sociale sunt 
implicaţi toti actorii sociali, parteneri guvernamentali şi non-guvernamentali. (***, 
2000:28-29). 


1.3. Extinderea Uniunii Europene 


Extinderea Uniunii Europene reprezintă unul din obiectivele permanent 
prezente în planurile de acțiune ale statelor ce deţin preşedinţia Uniunii Europene. 
Comunitatea Europeană creată în 1951 s-a extins devenind Uniunea Europeană. 
Celor şase ţări initiale: Germania Federală, Franţa, Belgia, Italia, Luxemburg şi 
Olanda s-au alăturat Marea Britanie, Irlanda şi Danemarca in 1973, Grecia în 
1981, Spania şi Portugalia în 1986 Austria, Finlanda şi Suedia în 1995. 

Cadrul financiar al agendei anului 2000 a inclus un amplu proces de 
extindere. Treisprezece țări au depus cerere de aderare la Uniunea Europeană: 
Cipru, Malta, zece ţări ale Europei de Sud-Est (Bulgaria, Estonia, Ungaria, 
Letonia, Lituania, Polonia, Republica Cehă, România, Slovacia, Slovenia) şi 
Turcia. Dintre acestea, la data de 1 mai 2004, zece state s-au alăturat Uniunii 
(Cipru, Malta, Estonia, Ungaria, Letonia, Lituania, Polonia, Republica Cehă, 
Slovacia, Slovenia), România şi Bulgaria urmând să intre în 2007. Elveţia a 
suspendat demersurile de aderare datorită opiniei defavorabile exprimate 
majoritar de către cetățenii săi în cadrul unui referendum organizat la nivel 
național. 

Extinderea prezintă numeroase avantaje pentru Uniunea Europeană. În 
primul rând, putem aminti maximizarea zonei de pace şi stabilitate la scara 

întregului continent european contribuie la evitarea conflictelor cum ar fi cel din 
lugoslavia. Noile dimensiuni ale pieţei unice sunt exemplificate de trecerea de la 
376 la 400 milioane consumatori. 

Aderarea ţărilor candidate la Uniunea Europeană este condiţionată de 
îndeplinirea criteriilor de la Copenhaga, criterii stabilite în cadrul Consiliul 
European în iunie 1993. Acestea sunt: stabilitatea instituţiilor care garantează 
democraţia, statul de drept, drepturile omului, respectul față de minorităţi si 
protecţia acestora; existența unei economii de piaţă funcţională, precum si a 
capacităţii de a face faţă presiunii concurentiale şi forțelor pieţei din cadrul UE şi 
capacitatea de a-şi asuma obligaţiile dictate de parteneriat, de calitatea de 
membru UE incluzând aderenţa la ţintele unificării politice, economice şi 
monetare. Totodată, trebuie să fie o ţară europeană (apartenenţă geografică, 
economică şi culturală) şi să adopte acquis-ul comunitar care cuprinde principiile, 
regulile şi obiectivele fundamentale ce stau la baza Uniunii Europene. 

Cadrul bilateral de aderare între Uniunea Europeană şi țările candidate este 
pregătit în colaborare şi stabileşte direcţiile prioritare. Este respectat principiul 
diferentierii conform căruia fiecare ţară avansează corespunzător eforturilor 
proprii. De asemenea, durata negocierilor variază de la o ţară la alta în funcţie de 
rezultatele evoluţiei fiecărei ţări. 

Pentru o parte din ultimele state care s-au alăturat UE în 2004 (Cipru, 
Estonia, Ungaria, Polonia, Republica Cehă şi Slovenia) negocierile de aderare au 
fost declanşate la 31 martie 1998 iar la 15 februarie 2000 cu celelalte ţări aderente 
(Letonia, Lituania, Malta, Slovacia) precum şi cu ţările candidate din 2007 
(Bulgaria şi România). Consiliul European de la Helsinki a decis oficial că Turcia 
este o țară candidată respectând aceleaşi criterii care se aplică țărilor candidate. 

Periodic se reuneşte o conferință europeană la care sunt prezente toate 
statele membre şi ţările candidate la aderare. Acestea abordează împreună 
subiecte cum ar fi: politica externă şi securitatea, lupta contra traficului de droguri 
şi criminalităţii internaţionale, afirmarea statului de drept, cooperarea economică şi 
regională, mediul înconjurător. 


1.4. Negocierea Uniunii Europene cu România 


Toate eforturile întreprinse de ambele părţi în cadrul negocierilor dintre 
Uniunea Europeană şi România, eforturi concretizate în încheierea capitolelor de 
negociere demonstrează atât dorința României de a se integra într-un sistem de 
valori democratic, competitiv economic şi eficient din punctual de vedere al 
bunăstării sociale cât şi disponibilitatea Uniunii de a-şi lărgi aria de influenţă. 

În relaţia cu statele candidate, Uniunea Europeană negociază un număr fix 
de 31 de capitole. Dintre acestea, la data de 21 decembrie 2001, nouă capitole 
erau închise de către toate ţările candidate: Capitolul 5: Dreptul societăților 
comerciale; Capitolul 8: Pescuitul; Capitolul 12: Statistica; Capitolul 16: 
Întreprinderi mici şi mijlocii; Capitolul 17: Ştiinţa si cercetare; Capitolul 18: 
Educaţie, formare profesionala şi tineret, Capitolul 23: Protecţia consumatorilor si 

a sănătăţii, Capitolul 26: Relaţii externe; Capitolul 27: Politica externă şi de 
securitate comună. 

La momentul iunie 2003, România are în curs de negociere cu Uniunea 
Europeană 30 de capitole şi anume: libera circulație a mărfurilor, a persoanelor, a 
serviciilor, a capitalului, dreptul societăţilor comerciale, politica în domeniul 
concurenței, agricultura, pescuitul, politica în domeniul transporturilor, 
impozitarea, uniunea economică şi monetară, statistica, politicile sociale şi 
ocuparea forței de muncă, energia, politica industrială, întreprinderile mici şi 
mijlocii, ştiinţa şi cercetarea, educaţia, formarea profesională si tineret, 
telecomunicaţiile si tehnologia informaţiei, cultura si politica în domeniul 
audiovizualului, politica regională, protecția mediului, protecţia consumatorului şi a 
sănătăţii, justiţia şi afacerile interne, uniunea vamală, relaţii externe, politica 
externă şi de securitate comună, controlul financiar, dispoziţii financiare si 
bugetare, instituții şi un capitol de diverse. Dintre aceste capitole România a 
închis, în urma negocierilor, 20. Au mai rămas în discuţie capitolele privitoare la : 
libera circulaţie a persoanelor, libera circulație a serviciilor, politica în domeniul 
concurenței, agricultură, energie, politica regională, protecţia mediului, justiție şi 
afaceri interne, dispoziţii financiare şi bugetare. Data prevăzută pentru aderarea la 
Uniunea Europeană a celor două ţări candidate: România si Bulgaria este anul 
2007. 

La capitolul 13 “Politici sociale şi ocuparea forței de muncă”, România a 
deschis capitolul în cadrul conferinței interguvernamentale de aderare din 
octombrie 2001. În cadrul conferinței din aprilie 2002, a închis provizoriu capitolul. 
Acquis-ul acestui capitol a fost transpus în mare măsură şi se urmăreşte în 
continuare realizarea la timp şi integral a angajamentelor asumate. În agenda 
anului 2003 se numără: elaborarea unei legi speciale pentru constituirea Fondului 
de garantare a salariilor în cazul insolvabilitátii patronilor şi aprobarea legii privind 
schemele facultative de pensii ocupaţionale. Prevederile codului muncii au fost 
armonizate cu acquis-ul comunitar în domeniile: munca cu timp redus, 
organizarea timpului de lucru, concedierile colective, informarea lucrătorilor 
asupra condiţiilor contractului sau raportului de muncă, egalitatea de tratament 
pentru bărbaţi şi femei, reglementările privind sănătatea şi securitatea în muncă, 
dialogul social. În domeniul ocupării forței de muncă, s-a început un proces de 
revizuire a politicii de ocupare în sensul stimulării ocupării. 

În domeniul programelor de sănătate publică au fost actualizate liniile 
strategice ale Programului comunitar de sănătate publică, acordându-se un rol 
accentuat următoarelor componente: supravegherea şi controlul bolilor 
transmisibile, imunizarea populaţiei, controlul bolilor prioritare-tuberculoza, HIV -, 
evaluarea stării de sănătate şi a factorilor de risc. 

Un alt subcapitol în cadrul celor vizând politicile sociale se referă la 
securitate socială şi excludere socială. Asigurările sociale, asistenţa socială şi 
protecţia persoanelor cu handicap sunt supuse reformărilor. Trecerea la o schemă 
facultativă a unor pensii ocupaţionale este acompaniată de o propunere a unei 
campanii de informare asupra reformei sistemului de pensii. 


2. Construcţia instituțională 
a Uniunii Europene 


Laura STOICA 
Simona Vonica RADUTIU 


În cadrul cercetării impactului pe care aderarea României la Uniunea 
Europeană îl va avea asupra statului bunăstării românesc, se impune identificarea 
instituţiilor existente la nivelul Uniunii Europene, funcţiile şi misiunea acestora, 
precum şi modul în care sunt reprezentate şi cooperează statele membre la acest 
nivel. Capitolul prezintă din punct de vedere instituțional structura pe baza căreia 
funcţionează Comunitatea Europeană. 


2.1 Palierele decizionale şi preşedinţia Uniunii Europene 


Uniunea Europeană se bazează pe un sistem instituțional unic în lume, în 
cadrul căruia statele membre deleagă suveranitatea naţională în anumite situații 
instituţiilor europene independente, care reprezintă interesele Uniunii ca întreg, 
ale statelor membre şi ale cetățenilor acestor state. În cadrul acestui sistem 
instituțional, principalele trei instituţii sunt: Comisia Europeană, Parlamentul 
European şi Consiliul Uniunii Europene. În linii mari, Comisia Europeană 
sustine interesele Uniunii ca întreg, în timp ce fiecare guvern national este 
reprezentat la nivelul Uniunii în Consiliul European, iar Parlamentul European este 
ales direct prin votul cetățenilor statelor membre. Fiecare dintre aceste instituții şi 
celelalte instituţii pe care se sprijină desfăşurarea activităţii lor sunt prezentate pe 
scurt în a doua parte a acestui capitol. 

Distribuirea responsabilitátii între instituţiile comunitare şi statele membre 
are la bază principiul subsidiaritátii, care este aplicat în reglementările diferitelor 
activităţi din domeniul politic, economic sau social. Conform acestui principiu, 
deciziile politice sau de altă natură nu trebuie luate la un nivel mai înalt decât este 
nevoie. Se vizează, astfel, o organizare descentralizată a responsabilitátilor, 
pentru a nu se încredința unei unităţi sociale mai largi ceea ce poate fi bine 
realizat în cadrul uneia mai restrânse (Zamfir, C. Vlăsceanu, L.(coord), 1993). 

La nivelul Uniunii Europene se urmăreşte eficiența decizională prin 
acceptarea de către statele membre a transferului unei părți din atribuţiile 
suverane unor instituţii independente ce reprezintă, în acelaşi timp, interesele 
naţionale cât şi cele comunitare. Conform acestui principiu, Uniunea Europeană 
acţionează în limitele competenţelor şi obiectivelor care îi sunt conferite prin 
Tratatul de la Nisa din anul 2001. În domenii care nu tin de competenţa sa 
exclusivă, Comunitatea nu intervine decât dacă, şi în măsura în care obiectivele 
acţiunii vizate nu pot fi realizate într-o maniera satisfăcătoare pentru statele 
membre şi pot fi mai bine realizate la nivel comunitar. 

Uniunea Europeană respectă identitatea naţională a fiecăruia dintre statele 
membre, în care sistemele de guvernare sunt fondate pe principii democratice, 
precum şi drepturile garantate prin Convenţia europeană a drepturilor şi libertăţilor 
fundamentale ale omului, semnată la Roma în 1950. 

Fiecare stat membru al Uniunii Europene deţine, prin rotaţie, şi preşedinţia 
Uniunii Europene. Preşedinţia se acordă printr-o ordine prestabilită pe o durată de 
şase luni, mai precis din ianuarie până în iunie şi din iulie până în decembrie. Pe 
baza direcțiilor unanim stabilite şi a propriei agende de lucru, la începutul fiecărui 
semestru, tara care deţine preşedinţia stabileşte prioritățile Uniunii Europene. 

Şeful statului sau guvernului respectiv prezidează Consiliul European care 
se reuneşte de două ori pe an pentru a stabili orientările generale şi a oferi 
impulsul politic. Totodată, miniştrii statului sau guvernului respectiv prezidează 
Consiliul Uniunii Europene care se reuneşte mai multe ori pe lună pentru a lua 
deciziile comune care angajează toate statele membre. 

Preşedinţia Consiliului joacă un rol primordial atât datorită organizării şi 
conducerii reuniunilor, cât şi prin elaborarea compromisurilor necesare rezolvării 
problemelor apărute. Preşedinţia nu oferă un avantaj particular exprimat în avantaj 
numeric al voturilor. 

Tabelul nr. 1 
Calendarul preşedinţiei Uniunii Europene 


Primul semestru 
lanuarie-iunie 
Franța 
Italia 


Al doilea semestru 
lulie-decembrie 
Spania 
Irlanda 


Olanda 


Luxemburg 


Marea Britanie 


Austria 


999 
2000 


2003 
2004 
2005 
2006 


Germania 
Portugalia 


Grecia 
Irlanda 
Luxemburg 
Austria 


Finlanda 
Franța 


Italia 

Olanda 

Marea Britanie 
Germania 


Sursa: *** ,Rotation de la presidence de l'Union europeene', 2000. 


Delegarea atributelor suveranităţii instituţiilor Comisiei Europene ridicá 
problema analizei raportului dintre suveranitatea națională şi integrarea 
europeană. Legislaţia socială europeană a tins să fie de natură minimală şi să 
respecte principiul subsidiarităţii. Paradoxul autorităţii în principiul subsidiaritátii 
derivă din caracterul supletiv şi subsidiar în sensul de ajutor pozitiv, dincolo de 
stricta supleantá. Autoritatea este secundă (dar nu dispensabilă), acţionând 
simultan atât sub egida justiţiei distributive cât şi a justiției sociale (Millon-Delsol 

Chantal, 1997: 9). “În cadrul Uniunii, deşi vom avea relativ puţine voturi, vom 
dispune de o influență mai mare, beneficiind de suma suveranitátilor plasate în 
coşul comun european” (***, 18). Philippe C. Schmitter propune patru modele 
ideale ca forme de guvernare care vor înlocui statul-natiune: confederatia sau 
organizația  interguvernamentala, consorțiul, condominiu şi  stat/federatie. 
(Schmitter, Philippe C., 1996: 222). 


2.2. Structura instituţională a Uniunii Europene 


Nucleul Uniunii Europene îl constituie triunghiul instituțional format din 
Parlamentul European - Consiliul Uniunii Europene - Comisia Europeană. 
Acestea îşi desfăşoară activitatea în strânsă colaborare cu alte două instituții: 
Curtea de Justiție şi Curtea de Conturi. Toate aceste instituții colaborează la 
rândul lor foarte îndeaproape cu alte cinci organisme europene, şi anume: 

1. Comitetul Economic şi Social; 
2. Comitetul Regiunilor; 

3. Mediatorul European; 

4. Banca Europeană de Investiţii; 
5. Banca Centrală Europeană. 

Acestor construcții instituționale li se adaugă o serie de treisprezece agenții 
specializate cu atribuţii specifice tehnice, ştiinţifice sau de management. 

Prima parte a acestui capitolului prezintă pe scurt atribuţiile instituționale ale 
instituţiilor europene iar a doua parte trece în revistă agenţiile europene care la 
rândul lor sprijină activitatea primelor. În continuare, vor fi prezentate în detaliu 
toate aceste instituții. 


2.2.1. Atribuţiile instituţiilor europene 


1. Consiliul Uniunii Europene 

Consiliul Uniunii Europene reprezintă principalul corp decizional al Uniunii 
Europene. În funcţie de problemele din agenda de lucru, Consiliul se reuneşte pe 
diferite domenii: afaceri externe, finanţe, educaţie, telecomunicații etc. În cadrul 
Consiliului, statele membre sunt reprezentate la nivel ministerial, în funcţie de 
domeniul de lucru din agenda şedinţelor Consiliului. 

Consiliul Uniunii Europene reprezintă, de asemenea, o instituție comunitară 
cu atribuții legislative. la decizii după avizul Parlamentului sau în procedură de co- 
decizie cu acesta. Are rolul de a coordona politicile economice generale ale 
Uniunii, de a încheia în numele acesteia acorduri internaţionale cu unul sau mai 
multe state sau organizații internaționale, de a aproba, împreuna cu Parlamentul, 
bugetul comunitar. De asemenea, ia deciziile necesare în vederea definirii şi 
punerii în aplicare a PESC (common foreign and security policy), şi a coordonării 
acţiunilor statelor membre în domeniile care tin de ordinea publică şi cooperare 
judiciară în materie penală. Este ajutat în activitatea sa de Comitetul 
reprezentanţilor permanenți ai statelor membre pe lângă UE (COREPER). 

2. Parlamentul European 

Reprezintă forumul democratic al UE, având funcţia de a participa la 
procesul legislativ şi de a controla activitatea Uniunii. Membrii sunt aleşi prin vot 
direct, universal, din 5 în 5 ani, Parlamentul European constituind rezultatul 
opțiunii democratice a peste 350 milioane de cetăţeni ai Uniunii. Prin intermediul 
grupurilor politice paneuropene, principalele partide existente în ţările membre 
sunt reprezentate şi în cadrul Parlamentului European. 

Parlamentul exercită trei funcţii fundamentale: 

În primul rând, împreună cu Consiliul deţine puterea legislativă, adoptând 
legile europene (directive, reglementări, decizii). Implicarea Parlamentului 
European în procesul legislativ contribuie la garantarea legitimitátii democratice a 
textelor adoptate la nivelul Uniunii. 

În al doilea rând, împarte autoritatea bugetară împreună cu Consiliul şi 
poate, astfel, influența cheltuielile Uniunii. La finalul procedurii, Parlamentul 
adoptă structura bugetului comunitar. 

În al treilea rând, exercită controlul democratic asupra Comisiei Europene, 
aprobă numirea membrilor acesteia şi are dreptul de a critica şi cenzura 
activitatea comisiei. Parlamentul exercită, de asemenea, controlul politic asupra 
tuturor instituţiilor europene. 


3. Comisia Europeană 

Comisia Europeană reprezintă poate unul dintre cele mai cunoscute instituții 
ale Uniunii. Ca instituţie, Comisia Europeană întruchipează şi susţine interesul 
general al Uniunii Europene. Preşedintele şi membrii Comisiei sunt numiţi de 
statele membre după ce au fost aprobati de către Parlamentul European. Este 
organul executiv al Uniunii Europene, compus dintr-un colegiu de 20 de membri 
(comisari), inclusiv preşedintele. 

Reprezintă exclusiv interesele comunitare, asigurând respectarea tratatelor 
şi având drept de iniţiativă prin directive, reglementări, decizii, recomandări. 

Comisia este responsabilă de punerea în aplicare a politicilor comunitare. 
Adresează Consiliului recomandări de politică economică, supraveghează situația 
bugetară şi datoriile publice ale statelor membre, poate sesiza Consiliul referitor la 
aspecte legate de PESC. 

În urma Consiliului European de la Nisa, țările membre mari au acceptat ca, 
începând din anul 2005, să renunţe la unul din cei doi comisari, în schimb “țările 
mici” au refuzat propunerea de a rămâne fără singurul comisar de care dispun; în 
documentul final a fost menţinută o referire la plafonarea numărului de comisari 
la 27. 

Atribuţiile Comisiei ca motor al sistemului instituţional al Uniunii sunt 
următoarele: 

e comisia are dreptul de a initia propuneri legislative si de a le prezenta 

Parlamentului şi Consiliului; 

e ca instituție cu funcție executivă comisia este responsabilă de 
implementarea legislației europene (directive, reglementări, decizii), 
bugetului şi programelor adoptate de Parlament şi Consiliu; 

e comisia acţionează ca ,gardian" al tratatelor şi, împreună cu Curtea de 
Justiție, asigură aplicarea adecvată a legislației comunitare; 

e comisia reprezintă Uniunea pe scena internaţională şi negociază acorduri 
internaţionale, în principal în domeniul comerțului şi cooperării. 


4. Curtea de Justiţie 

Curtea de Justiţie asigură interpretarea uniformă şi aplicarea efectivă a 
legislaţiei comunitare. În jurisdicția acesteia intră litigiile care implică statele 
membre, instituţiile UE, persoanele fizice sau juridice. Jurisdictia sa acoperă 
numai probleme specifice legate de aplicarea Tratatelor, pe baza principiului 
conform căruia dreptul comunitar prevalează asupra legii naţionale. Aceasta este 
formată din 15 judecători, asistați de 9 avocaţi generali. 

Consiliul European de la Nisa a subliniat necesitatea reformei autorităților 
judiciare din Uniunea Europeană, destinată îmbunătățirii eficacitátii sistemului 
judiciar. În acest sens sunt importante două aspecte: a) asigurarea posibilităţii ca 
reprezentanţi din noile state membre să participe la activitatea autorităţilor 
judiciare din UE şi b) configurarea adecvată a deciziei preliminare; reforma 
sistemului judiciar conform Tratatului de la Nisa acoperă înființarea unor noi 
structuri pentru organele judiciare, schimbări în structura tribunalelor speciale, 
introducerea unei împărțiri clare a jurisdicției tribunalelor speciale. 


5. Curtea de Conturi 

Rolul Curţii de Conturi este de a verifica dacă toate veniturile Uniunii au fost 
încasate şi dacă toate cheltuielile au fost efectuate în conformitate cu legea, iar 
managementul financiar al bugetului comunitar a fost verificat. 

Curtea garantează, în fata Consiliului şi Parlamentului European, corecta 
gestionare a fondurilor europene. Tratatul de la Nisa ia în considerare accesul la 
cunoaşterea practică a aspectelor legale şi financiare ale funcţionării UE de către 
noile state membre. 


2.2.2. Atribuţiile organismelor care sprijină funcţionarea 
instituțiilor europene 


1. Comitetul Economic şi Social 

Reprezintă o platformă instituţională cu caracter non-politic, prin care 
reprezentanţii mediilor economico — sociale europene pot şi trebuie să îşi exprime 
punctele de vedere, de manieră formală, asupra politicilor europene. Comitetul are 
preponderent un rol consultativ; este consultat, uneori obligatoriu alteori facultativ, 
după caz, de către Parlamentul European, Consiliu sau Comisia Europeană. Sunt 
vizate în principal probleme legate de politica economică sau socială. Totodată 
Comitetul Economic şi Social poate lua iniţiativă sau poate formula opinii în 
problemele pe care le consideră importante, în calitatea sa de reprezentant al 
intereselor şi opiniilor societăţii civile față de Comisie, Consiliu sau Parlamentul 
European. 

Acest Comitet transmite avize pe teme economico-sociale de interes 
european Comisiei, Consiliului şi Parlamentului European. Avizele sale sunt 
transmise instanţelor de decizie ale UE, şi publicate în Jurnalul Oficial al 
Comunităţii Europene. 

Membrii săi (numiţi consilieri) sunt propuşi de guvernele naţionale şi provin 
din trei grupuri: patronatul, salariaţii şi diferitele ramuri de activitate (agricultori, 
meşteşugari, proprietari de întreprinderi mici şi mijlocii, liber profesionişti, 
reprezentanţi ai consumatorilor, ai comunității ştiinţifice şi pedagogice, ai 
economiei sociale, ai familiei, ai mişcărilor ecologiste). 


2. Comitetul Regiunilor 

Comitetul reprezintă poziția autorităţilor regionale şi locale care sunt 
afectate de activitatea Comunităţii. A fost creat prin Tratatul de la Maastricht, 
având misiunea de a face legătura între Uniunea Europeană şi cetăţenii săi, în 
două sensuri: prin rolul de purtător de cuvânt, transmițând informaţiile de la 
instituţiile europene către regiunile statelor membre (autorităţi locale), cât şi prin 
medierea între instituţiile europene şi autorităţile locale pentru ca acestea din 
urma să îşi facă opinia cunoscută la nivel comunitar. 

Comitetul este compus din 222 membri din partea autorităţile locale şi 
regionale ale Uniunii Europene, numiţi pe o perioadă de patru ani de către 
Consiliul European. Din punct de vedere organizational, deţine în subordine opt 
comisii interne specializate pe următoarele domenii: 

e politică regională, fonduri structurale, coeziune  economico-socială, 
cooperare transfrontalieră şi interregională; 
agricultură, dezvoltare rurală, pescuit; 
rețele transeuropene, transporturi, societatea informaţională; 
planificare teritorială, energie, mediu; 
politică socială, sănătate, protecţia consumatorului, cercetare, turism; 
ocuparea forței de muncă, politică economică, piața unică, industrie, IMM- 
uri; 

e învățământ, formare profesională, cultură, tineret, sport, drepturi 

fundamentale; 

e probleme instituţionale. 

Consiliul European de la Nisa a stabilit că acest organism trebuie să aibă 
mandatul autorităților locale al statelor membre pentru o implicare mai adecvată şi 
în probleme de integrare; al doilea aspect important introdus de Tratatul de la Nisa 
se referă la întărirea mandatului regional al reprezentanţilor statelor membre în 
acest comitet. 


3. Mediatorul European 

Această instituție emite recomandări în urma sesizărilor primite privind 
cazuri de administrare ineficientă în acţiunile instituţiilor şi organelor comunitare, 
cu excepţia Curţii de Justiţie şi a Tribunalului de primă instanţă; 

Pe de altă parte, orice persoană fizică sau juridică rezidentă sau având 
sediul statutar în spaţiul Uniunii Europene poate înainta, fie în mod direct fie prin 

intermediul unui membru al Parlamentului European, o plângere către Mediatorul 
European, dacă consideră că a fost prejudiciat în urma unui act de administrare 
ineficientă din partea unei instituţii sau agenţii a UE. 


4. Banca Europeană de Investiţii 

Creată în urma Tratatului de la Roma, reprezintă instituţia financiară a 
Uniunii Europene. Finanteazá proiecte de investiții care contribuie la dezvoltarea 
echilibrată a Uniunii, acordând finanţări pe termen lung în favoarea investiţiilor 
viabile. 

De asemenea, asigură fonduri pentru investiţii în diferite regiuni ale Uniunii, 
în special cele mai puţin dezvoltate, prin împrumutul, în special pe pieţele de 
capital, a unor fonduri pe care apoi le reorientează, în condiţii optime, către 
finanţarea unor investiții conforme cu obiectivele Uniunii Europene. 


5. Banca Centrală Europeană 

Institutul Monetar European a avut ca scop principal susținerea obiectivului 
comunitar de stabilitate a prețurilor. A reprezentat o primă instituţie care a 
dezvoltat instrumentele şi procedurile aferente implementării euro. Organul său 
decizional, reprezentat de Consiliul Institutului includea preşedinţii Băncilor 
Centrale Nationale. Preşedintele Institutului a fost belgianul Alexandre 
Lamfalussy. 

Institutul Monetar European împreună cu Băncile Centrale Naţionale 
constituiau sistemul de facilitare a circulaţiei plăţilor TARGET (Trans European 
Automated Real Time Gross Settlement Expres Transfer System). Acesta 
reprezenta o rețea între sistemele de circulație a plăţilor nationale în scopul 
promovării dezvoltării afacerilor în euro la nivel supranational. Activitatea 
Institutului Monetar European a fost lichidată în ianuarie 1999 fiind continuată de 
Banca Central Europeană. 

Banca Central Europeană şi Băncile Centrale Naţionale constituie un sistem 
federal cunoscut sub numele de Sistemul European de Bănci Centrale, sistem 
care răspunde de moneda unică. Banca Central Europeană fixează rata inflaţiei 
(sarcină ce revenea Băncilor Centrale Naţionale), asigură stabilitatea preţurilor, 
sprijină politica economică şi conduce politica monetară în comunitate. 

Banca Central Europeană este condusă de un consiliu de guvernatori care 
cuprinde guvernatorii băncilor centrale naţionale din zona euro şi membrii directori 
numiţi de şefii statelor şi guvernelor. Preşedintele Băncii este Wim Duisenberg. 
Consiliul defineşte politica monetară şi fixează taxele de interes major ale Uniunii 
Monetare. 

Băncile Centrale Naţionale contribuie la definirea politicii monetare unice şi 
execută operaţii de politică monetară în manieră descentralizată. 


3. Direcţiile de politică socială adoptate la nivelul 
Uniunii Europene 


Raluca POPESCU 
Simona Vonica RADUTIU 


Acest capitol îşi propune să exploreze cadrul general în care se articulează 
politicile sociale naţionale. Premisa de la care pornim este că în cadrul Uniunii 
Europene au fost adoptate direcţii de politică socială, comune tuturor statelor 
membre, la care ţările candidate urmează să se alinieze prin aderare. Dintre 
reglementările din domeniul social, sunt luate în considerare Strategia Europeană 
de Ocupare a Forței de Muncă şi Planurile Naţionale de Promovare a Incluziunii 
Sociale şi Combatere a Sărăciei. Ca exemplu al implementării directivelor de 
politică socială în România, este analizat Planul National Antisărăcie si 
Promovare a Incluziunii Sociale. 


3.1. Scurt istoric 


Initial, preocupările de politică socială au deţinut un loc secund si au fost 
cuprinse în cadrul obiectivelor economice mai generale. În anii '90, şi datorită 
eforturilor Comisiei sub preşedinţia lui Jacques Delors, dimensiunea socială a 
început să capete o mai mare importanţă. Multe din principiile comune de politică 
socială au avut însă justificări economice, care au fost prioritare în contextul 
dezvoltării pieței comune europene bazată pe liberul schimb şi progres economic. 

Istoria dimensiunii sociale a politicii europene este strâns legată de ceea ce 
se numeşte “dialogul social”. Acesta reprezintă o procedură de consultare 
comună între partenerii sociali la nivel european: Uniunea Patronatului din 
Comunitatea Europeană (UNICE), Centrul European pentru Întreprinderi Publice 
(CEEP) şi Comitetul Economic şi Social (ESC). Dialogul a fost lansat la 
31 ianuarie 1985, la summit-ul de la Val Duchesse, ca urmare a cererii 
Preşedintelui Comisiei Europene de atunci, Jacques Delors, ca actorii economici 
şi sociali să se mobilizeze şi să îşi aducă contribuţia la construirea Europei. De 
atunci, dialogul social a avut un impact hotărâtor asupra construirii dimensiunii 
sociale a Uniunii. 

În perioada 1986-1987, partenerii sociali au emis opinii comune asupra 
Raportului Economic 1986/87, pregătirii, motivării, informării şi consultării 
lucrătorilor şi asupra strategiei de creştere pentru mai multe locuri de muncă. A 
doua etapă în dezvoltarea dialogului social a început cu summit-ul Egmont Il, din 
12 ianuarie 1989. Cu aceasta ocazie, s-a reafirmat determinarea partenerilor 
sociali de a continua dialogul social la nivelul Comunităţii şi de a aduce rezultatele 
în atenţia statelor membre, dar şi nevoia de a stabili un echilibru între abordările 
legislative şi cele pe bază de înțelegere în reglementarea aspectelor sociale. 

În perioada 1989-1991, au fost adoptate alte opinii comune cu privire la 
crearea unui spațiu al mobilităţii geografice şi ocupaţionale şi îmbunătăţirea pieţei 
europene a muncii: educaţia de bază şi pregătirea profesională a adulților; 
tranziția de la şcoală la muncă; proceduri pentru maximizarea accesului la 
pregătire; noile tehnologii, organizarea muncii si adaptabilitatea pieței muncii; 
măsuri pentru facilitarea accesului cât mai larg la oportunităţile de pregătire. 

La 31 octombrie 1991, partenerii sociali au ajuns la un acord privind rolul lor 
în dezvoltarea dimensiunii sociale a Comunităţii, care a fost încorporat 
Protocolului Social din Tratatul de la Maastricht. Conform Actului Unic European şi 
Tratatului de la Maastricht diferenţele naţionale adiacente politicilor naţionale sunt 
considerate ca interese comune ale Uniunii. 

Summit-ul Egmont lll, din iulie 1992, a oferit un forum pentru analiza 
dialogului social şi identificarea prioritátilor în cadrul noii faze initiate prin acordul 
de la 31 octombrie 1991. Au fost adoptate opinii comune cu privire la: calificarea 
profesională şi validarea acesteia; noua abordare a cooperării pentru creşterea şi 
ocuparea forței de muncă; declarația comună privind viitorul dialogului social. În 
această declaraţie, partenerii sociali au exprimat determinarea lor pentru 
instituirea de noi proceduri de dialog, consultare şi negociere, în conformitate cu 
acordul încheiat la 31 octombrie 1991, iar vechile structuri organizatorice au fost 
înlocuite cu Comitetele pentru Dialog Social. 

La summit-ul Egmont IV, din septembrie 1993, partenerii sociali au discutat 
despre contribuţia lor la relansarea construcției Europei. În condiţiile recesiunii şi 
creşterii şomajului, ei au reafirmat sprijinul pentru continuarea procesului de 
integrare, considerând că numai dezvoltarea coeziunii economice şi sociale poate 
oferi fundamentul şi mijloacele necesare redresării. 

Comitetul pentru Dialog Social s-a întrunit, în noiembrie 1993, pentru a 
prezenta contribuţia fiecărei organizaţii la Cartea Albă asupra Creşterii, 
Competitivitátii si Ocupării Forței de Muncă si pentru a dezbate rolul partenerilor 
sociali în contextul implementării Acordului de Politică Socială semnat de 11 state 
membre. Partenerii sociali au adoptat o opinie comună cu tema: “Femeile şi 
pregătirea”. 

În 1994, a fost adoptată o altă opinie comună cu privire la acţiunea şi rolul 
viitor al Comunităţii în domeniul educaţiei şi pregătirii. 

Comisia de Dialog Social s-a întrunit, în februarie 1995, pentru a discuta 
modul de implementare a concluziilor Consiliului European de la Essen în ceea ce 
priveşte ocuparea forței de muncă. În acelaşi an, partenerii sociali au adoptat o 
opinie cu privire la contribuţia formării profesionale în combaterea şomajului şi 
reintegrarea şomerilor pe piața muncii, precum si o opinie comună cu privire la 
liniile directoare pentru creştere durabilă şi creare de locuri de muncă. 

În octombrie 1995, a fost adoptată o declaraţie comună cu privire la 
prevenirea discriminării rasiale şi promovarea egalităţii de tratament la locul de 
muncă, iar la 14 decembrie 1995 partenerii sociali au încheiat primul acord-cadru 
cu privire la concediul parental, implementat la nivel comunitar printr-o directivă. 

Acordul cu privire la angajamentele de muncă cu timp parțial, semnat de 
partenerii sociali, în 1997, a statuat rolul lor în stabilirea condiţiilor minime pentru 
muncă. Adoptarea unei directive a Consiliului în acelaşi an a extins acest acord la 
toti lucrătorii şi angajatorii. 

Conferința Interguvernamentală din 1996 a condus la un nou Tratat, 
marcând progrese importante în politica socială şi de ocupare a forței de muncă, 
în principal prin încorporarea Acordului de Politică Socială în Tratat şi 
introducerea unui nou titlu cu privire la ocuparea forței de muncă. Rolul dialogului 
social în Europa a crescut semnificativ, iar partenerii sociali, în calitate de actori 
cheie în construirea unei Europe sociale şi crearea unui sistem european de relații 
de muncă au primit atribuţii şi responsabilități sporite. După Consiliul European 
Extraordinar de la Luxemburg, din noiembrie 1997, partenerii sociali au fost 
implicaţi activ în noua strategie de ocupare a forței de muncă. 

Anul 1997 a marcat un progres deosebit în dialogul social sectorial la nivel 
european, prin semnarea de către partenerii sociali a acordului-cadru asupra 
ocupării forței de muncă în sectorul agricol din Uniunea Europeană. Acesta 
reprezintă primul acord voluntar independent încheiat la nivel european şi acoperă 
aspecte legate de orele de muncă, organizarea timpului de lucru, munca pe timp 
de noapte şi dreptul la concediu. 

Anul 1998 a fost primul an de implementare a strategiei agreate la 
Luxemburg, în noiembrie 1997, iar partenerii sociali au fost implicaţi în toate 
etapele acesteia. La Consiliul European de la Viena, din decembrie 1998, s-a 
prezentat un compendiu cu cele mai bune practici privind integrarea pe piața 
muncii a persoanelor cu handicap. Tot în acest an, acordul-cadru în domeniul 
transportului maritim a fost primul de acest gen implementat în cadrul Acordului 
de Politică Socială. În anul 1999, Consiliul a adoptat poziţii comune asupra 
directivelor care implementează acest acord-cadru, precum şi acordul-cadru cu 
privire la căile ferate. Partenerii sociali au încheiat un acord-cadru şi asupra 
contractelor pe perioadă determinată. 

În cadrul preşedinţiei portugheze, prima conferință organizată a avut ca 
temă rolul partenerilor sociali în dezvoltarea modelului social european. 
Dezbaterile s-au concentrat pe cele trei dimensiuni specifice ale acestuia: 
învățarea continuă, modernizarea organizării muncii şi finanțarea sistemelor de 
securitate socială. ETUC (Confederaţia Patronatelor din Uniunea Europeană) a 
cerut patronatelor să colaboreze în crearea unei carte a dialogului social pentru 
următorii 10 ani, identificând aspecte importante: munca temporară, accesul la 
pregătire, munca la distanță. Centrul European pentru Întreprinderi Publice s-a 
angajat să participe la negocierile la nivel european asupra standardelor minime 
pentru învățarea continuă. UNICE (Uniunea Patronatului din Comunitatea 
Europeană) s-a pronunţat pentru o abordare calitativă a politicii sociale la nivel 
comunitar. 

Rolul partenerilor sociali a fost discutat şi la Consiliul European de la 
Laeken, din decembrie 2001. Partenerii sociali au exprimat necesitatea ca 
instituţiile europene să asigure o mai bună structură pentru consultări. Ei doresc 
să fie asociaţi în calitate de observatori în cadrul activităţii privind viitorul Europei. 

Consiliul European de la Barcelona, din martie 2002, a salutat adoptarea de 
către partenerii sociali a unui cadru comun de acțiune pentru dezvoltarea continuă 
a competenţelor şi calificărilor. Programul multianual include aspecte legate de 
adaptabilitatea firmelor la  concedierile colective, moderarea salariilor, 
productivitate, pregătire continuă, noi tehnologii şi organizarea flexibilă a muncii. 

3.2. Obiective generale ale direcțiilor de politică socială 


Toate statele membre cu excepţia Marii Britanii au adoptat, în 1989, printr-o 
declaraţie, Carta Drepturilor Sociale Fundamentale ale Angajatilor, cunoscută sub 
numele de Carta Socială. Carta constituie un instrument politic care conţine 
“obligaţii morale" al căror obiect este acela de a garanta că într-o anumită tară 
sunt respectate anumite drepturi sociale. Acestea se referă în primul rând la piața 
muncii, formarea profesională, egalitatea şanselor, mediul de lucru. Carta conţine, 
de asemenea, o cerere explicită adresată Comisiei de a înainta propuneri pentru a 
transpune conţinutul Cartei Sociale în legislaţie. Carta Socială a fost urmată de 
programe de acțiune socială. 

Protocolul de Politică Socială a fost adoptat de Consiliul European de la 
Maastricht, din decembrie 1991, şi a fost anexat la Tratatul asupra Comunității 
Europene, marcând un progres în ceea ce priveşte Carta Socială Europeană. A 
fost semnat de 11 state membre (mai puţin Marea Britanie) şi ulterior de Austria, 
Finlanda şi Suedia. Statele membre şi-au afirmat astfel dorința ca Uniunea să 
continue eforturile în domeniul politicilor sociale. Mai mult, conform protocolului, 
Uniunea putea recurge la instituţiile, procedurile şi mecanismele prevăzute de 
Tratat în scopul adoptării actelor şi deciziilor necesare pentru a pune în practică 
acest acord. 

În perioada 1993-1999, au existat două baze legale diferite pentru măsurile 
de politică socială: Tratatul asupra Comunităţii Europene şi un acord separat prin 
care Marea Britanie opta să fie în afara politicii sociale. 

Acordul de Politică Socială este anexat la Protocolul de Politică Socială, 
anexat el însuşi la Tratatul asupra Uniunii Europene. Semnat de 14 state membre 
(mai puţin Marea Britanie), stabileşte obiectivele de politică socială trasate şi în 
Carta Socială din 1989: promovarea ocupării forței de muncă, îmbunătăţirea 
condițiilor de muncă şi viață, combaterea excluderii sociale, dezvoltarea resurselor 
umane etc. Acordul de Politică Socială stabileşte procedura pentru adoptarea 
măsurilor de politică socială şi recunoaşte rolul vital jucat de dialogul dintre 
conducere şi angajaţi în politica socială. 

După alegerea noului guvern, în mai 1997, Marea Britanie a decis să 
semneze Acordul de Politică Socială. Acesta din urmă a fost încorporat, prin 
Tratatul de la Amsterdam, în Tratatul asupra Comunităţii Europene (în Capitolul 
Social), iar Protocolul de Politică Socială a fost abrogat. 

Acum, toate măsurile de politică socială pot fi adoptate pe baza noului Titlu 
XI din Tratatul asupra Comunităţii Europene. 

Obiectivele stabilite de Tratat sunt cele ale Cartei Sociale Europene din 
1961 şi ale Cartei Comunitare a Drepturilor Sociale Fundamentale ale Lucrătorilor 
din 1989 şi acoperă: promovarea ocupării forței de muncă, protecţie socială 
adecvată, dialogul dintre conducere şi lucrători, dezvoltarea resurselor umane, 
combaterea excluderii sociale. Astfel, 

e Art. 2 arată că între obiectivele Comunităţii, şi deci si ale Uniunii în 
ansamblul său, se numără „un nivel înalt de ocupare a forței de muncă şi 
de protecție socială, şi asigurarea egalității între bărbați şi femei; 

Art. 3 prevede că — în vederea realizării scopurilor arătate — în toate 
activităţile sale Comunitatea va urmări eliminarea inegalităţilor si 
promovarea egalității între bărbaţi şi femei; 

Art. 12 al Tratatului interzice discriminarea pe bază de cetăţenie; 

Art. 141 întăreşte principiul nediscriminării dintre bărbaţi şi femei; 

De asemenea, art. 13 dă posibilitatea instituţiilor Uniunii să întreprindă 
acţiuni de sine stătătoare pentru combaterea diverselor forme de 
discriminare; 

Articolele 136 şi 137 vizează promovarea măsurilor de combatere a 
excluderii sociale; 

Promovarea egalității privind persoanele cu deficiențe este impusă de 
art. 95; 

Art. 119 impune principiul plăţii egale pentru munca egală; 

Rolul partenerilor sociali este recunoscut în Tratatul de la Amsterdam prin 
art. 137, prin care statele membre trebuie să asigure un dialog între 
angajați şi angajatori; 

La nivelul Comunităţii, Comisia Europeană are sarcina de a promova 
consultările cu patronatele şi sindicatele şi de a lua măsurile necesare 
pentru facilitarea dialogului prin acordarea unui sprijin echilibrat părților (art. 
138). 

Carta Socială Europeană (atât în forma sa inițială, semnată la Torino în 


1961, cât şi în cea revizuită, în 1996), Cartea Albă „Politica Socială Europeană” 
(1993), precum şi „Carta comunitară privind drepturile sociale fundamentale” 
(1989) fundamentează obiectivele politicii sociale, care, în concluzie, se referă la: 


3.3. 


promovarea ocupării forței de muncă; 

îmbunătăţirea condiţiilor de viață si de muncă; 

asigurarea unui dialog între angajaţi şi angajatori; 

dezvoltarea resurselor umane în vederea obţinerii şi menţinerii unei rate 
înalte de ocupare şi a forței de muncă; 

combaterea diverselor forme de discriminare; 

protecţie socială corespunzătoare; 

combaterea excluderii sociale. 


Direcţii comune de politică socială 


O abordare comună privind politica socială a fost un subiect de o importanţă 


deosebită în anii '90, perioadă în care Uniunea s-a confruntat cu probleme sociale 
majore, ca urmare a creşterii economice reduse, costurilor ridicate ale sistemelor 
de protecție socială, presiunii îndeplinirii standardelor necesare monedei unice 
europene şi, nu în ultimul rând, perspectivelor de extindere. 


Politica socială la nivelul Uniunii Europene are la bază principiile echităţii şi 


solidarităţii, dar nu presupune uniformitatea sistemelor de protecţie socială. 
Modelul politicilor sociale la nivelul Uniunii Europene se referă la principii şi valori 
comune, mai degrabă decât la măsuri de politică socială comune. 

Politica socială se numără printre competențele partajate între statele 
membre şi Uniune, în unele dintre componentele acesteia, Uniunea fiind chemată 
să asigure numai o coordonare a politicilor naţionale, în timp ce în altele poate 
iniția măsuri ale căror modalități de aplicare concrete sunt lăsate în seama statelor 
membre. 

O importanţă centrală o are politica în domeniul ocupării, strâns legată de 
altfel de obiectivele economice ale Uniunii. “Asigurarea calității vieţii, a unui 
standard decent de viață pentru toti, în cadrul unei societăţi inclusive care 
garantează accesul liber la un loc de muncă, condiții corespunzătoare şi 
oportunităţi egale” reprezintă ţinta principală. 

Statul social european este o construcţie politică a societăţii moderne, un 
produs instituțional, rezultat din acţiunea corelată a factorilor de natură 
geopolitică, tehnologiceconomică, demografică şi socială asupra culturii actorilor 
economici şi politici. (B. Juncu-Lungulescu cf. Pop, L, 2002: 745). 

În comparaţie cu Statele Unite ale Americii, nu s-a construit un stat social 
bazat pe o cultură liberal-individualistă fără influenţe socialiste, modelul politic 
european s-a caracterizându-se prin: 

e principiile liberale ale economiei de piaţă au fost completate de adoptarea 
conceptului de cetățenie socială circumscris valorilor referitoare la egalitatea 
de şanse, justiție socială, solidaritate naţională, distribuţie echitabilă a 
bunăstării. Drepturilor civice şi politice li s-au adăugat cele sociale puse în 
practică prin creşterea  redistributiei economice la nivel national, 
accentuarea  interventionismului fiscal al statului pentru reducerea 
inegalitátilor şi protecţie adecvată a categoriilor defavorizate în situaţii de 
instabilitate economică. 

e politicile statelor europene în domeniul economic sunt determinate de 
existenţa instituţiilor de cooperare apărute după cel de-al doilea război 
mondial: Comunitatea Economică Europeană şi succesoarea sa, Uniunea 
Europeană. 

Lipsa unei politici fiscale şi sociale comune la nivel supranational transferă 
la nivel aproape exclusiv national problemele generate de redistributia economică 
şi transferurile sociale. Protecţia oferită prin politici comunitare de către 
organizațiile europene persoanelor defavorizate de procesul de liberalizare şi 
integrare economică se referă doar la: garantarea drepturilor sociale de bază ale 
muncitorilor; finanțarea politicii agricole comune si cofinantarea programelor de 
dezvoltare regionalá si crearea locurilor de muncá prin intermediul fondurilor de 
coeziune economico-socialá (ib., 747). 

Convergenta dintre regimurile economico-sociale europene este influențată 
de procese majore care caracterizează Europa: tranziţia la economia post- 
industrială, globalizarea activităţii economice şi accentuarea integrării economice 
supranationale. 

Acordurile semnate de către Consiliul Uniunii Europene cu ocazia 
reuniunilor de la Amsterdam şi Luxemburg, ce au avut ca temă de dezbatere 
strategia europeană privind ocuparea, au consolidat cooperarea între statele 
membre şi instituţiile din UE. Influenţa acestora asupra protecţiei sociale este 

considerabilă. Stimularea performanţelor în ceea ce priveşte angajarea — 
asigurarea unui loc de muncă pentru fiecare precum şi cele mai bune perspective 
de angajare — contribuie la ameliorarea situației sociale a cetățenilor şi la lupta 
împotriva excluziunii sociale, la îndeplinirea unora dintre obiectivele fundamentale 
ale politicilor sociale. 

Prin urmare, decizia de a introduce capitolul privind ocuparea în Tratatul de 
la Amsterdam, ca răspuns la îngrijorările opiniei publice privind creşterea 
şomajului, a marcat un punct de cotitură în construirea dimensiunii sociale. 
Uniunea şi-a afirmat angajamentul de a atinge un nivel ridicat de ocupare şi de a 
adopta o politică activă în acest sens. În 1996, în cadrul Forumului European 
privind Politica Socială, preşedintele de atunci al Comisiei Europene, Jacques 
Santer, declara că: “nu există progres social fără unul economic, dar nici 
bunăstarea economică nu poate fi construită într-un deşert social”. Dimensiunea 
socială reprezintă o resursă pentru înfruntarea viitoarelor provocări, inclusiv cele 
privind competiţia internaţională. Acest punct de vedere a fost reiterat în 
programele de acțiune socială dezvoltate în perioada 1998-2000. Standardele 
sociale ridicate sunt considerate un element cheie în competiție şi un factor de 
eficientizare. 

O viitoare alăturare a ţărilor din Europa Centrală şi de Est reprezintă în 
acelaşi timp un avantaj şi o ameninţare pentru Uniunea Europeană în privința 
politicilor sociale. Această nouă dimensionare diferă considerabil de precedentele 
extinderi. Uniunea Europeană nu a negociat până în acest moment cu atât de 
multe țări deodată, problema constând nu atât în numărul de persoane pe care îl 
presupune alăturarea țărilor candidate, cât a nivelului lor de venituri, mult mai 
scăzut comparativ cu cel existent în Uniune. 


3.4. Strategia Europeană de Ocupare a Forţei de Muncă 


Cunoaşterea obiectivelor de politică socială europeană va începe cu 
Strategia Europeană de Ocupare a Forţei de Muncă şi Initiativele de Promovare a 
Incluziunii Sociale (Atkinson, Tony, Cantillon, Bea, Marlier, Eric, Nolan, Brian, 
2002:4). Vor fi consultate planurile nationale ale statelor membre in domeniul 
ocupării forței de muncă si primul raport comun asupra incluziunii sociale (***(1), 
2002). 

Importanța Tratatului de la Amsterdam constă în faptul că este pentru prima 
dată când şefii statelor şi guvernelor şi-au manifestat interesul pentru 
problematica ocupării forței de muncă, recunoscută ca un scop european comun. 
Problematica forței de muncă a spart graniţele nationale prin proiectarea la scară 
europeană. Este totodată pentru prima dată când obiectivele politicii sociale au 
inclus acțiuni împotriva discriminării şi sprijinul acordat persoanelor excluse social 
de a-şi găsi propriul loc în societate.(***, 2000:6-7) 

În noiembrie 1997, Consiliul Extraordinar de la Luxemburg a adoptat 
Strategia Europeană de Ocupare a Forţei de Muncă centrată pe patru direcții 
prioritare: angajarea forței de muncă, promovarea iniţiativei antreprenoriale, 
adaptabilitatea şi egalitatea oportunităţilor pentru bărbaţi şi femei. Statele membre 

s-au angajat să implementeze aceste principii pe baza Planurilor Naţionale de 
Ocupare a Forței de Muncă evaluate anual de către Consiliul Europei. Pe baza 
monitorizării progreselor obținute de fiecare stat membru, în fiecare an sunt 
formulate îndrumări generale şi specifice fiecărei ţări pentru anul următor. 
Îndrumările constituie un set consolidat de priorităţi dar conţin şi noi priorități 
orientate spre combaterea şomajului şi creşterea nivelului de ocupare a forței de 
muncă. 

Obiectivele strategiei europene în domeniul ocupării forței de muncă sunt 
concentrate spre dezvoltarea şi coordonarea strategiei care să promoveze o forță 
a muncii pregătită, specializată, adaptabilă unei pieţe a muncii dominată de 
schimbări economice. 

Strategia Europeană de Ocupare a Forţei de Muncă implică cincisprezece 
state membre care conlucrează într-un cadru comun în vederea optimizării pieţei 
muncii. În fiecare an, statele membre cad de acord asupra unei serii de îndrumări 
de acţiune sub jurisdicția a patru piloni principali: îmbunătăţirea ocupării forței de 
muncă (ajutorarea persoanelor în descoperirea îndemânărilor utile), promovarea 
inițiativei şi spiritului întreprinzător (facilitarea iniţierii şi continuării unei afaceri 
precum şi angajarea personalului în aceasta), încurajarea adaptabilitátii dintre 
sectoarele de activitate şi angajaţii lor (dezvoltarea modalitátilor noi şi flexibile de 
muncă într-o lume în continuă schimbare), întărirea politicii de promovare a 
egalităţii dintre bărbaţi şi femei (accesul egal la locurile de muncă, tratament egal 
în muncă). 

Toate statele membre lucrează prin prisma acestor scopuri în cadrul 
planurilor de acţiune în domeniul ocupării forței de muncă. Împreună cu Comisia 
Europeană revăd progresele pe care statele membre şi partenerii lor le-au realizat 
într-un an.(***(2), 1999:3) 

Motivele principale care au dus la actuala situatie pe piata muncii sunt: 
incapacitatea de a soluţiona socurile economice şi incapacitatea de a face față 
schimbárilor de pe piata muncii (***(3), 1999:3-5). 


3.5. Planurile Nationale de Promovarea a Incluziunii 
Sociale 


Incluziunea socialá este un concept relativ nou pe plan mondial care ín 
ultimii ani s-a impus tot mai mult în domeniul politicilor sociale devenind un termen 
frecvent utilizat de către decidentii politici, actorii sociali, societatea civilă si de 
opinia publică în general. Înlocuirea treptată a termenului de sărăcie cu cel de 
excluziune socială a fost urmată în paralel de înlocuirea sintagmei de măsuri 
sociale îndreptate spre reducerea sărăciei cu cele de promovare a incluziunii 
sociale. 

Indicatorii incluziunii sociale fac referiri la: venituri, educaţie, ocupare a forței 
de muncă, sănătate, locuinţe, participare socială. Excluziunea socială a fost 
definită ca „procesul prin care anumiţi indivizi şi grupuri sunt opriţi în mod 
sistematic de al accesul la poziţiile pe care le-ar permite o viață autonomă în 
cadrul standardelor sociale conturate de instituţii şi valori într-un context dat” 
(Castells, Manuel, 2000:339). 

Abordarea incluziunii sociale are o istorie relativ recentă, consacrându-se la 
nivel european în anii '90. Preocuparea pentru elaborarea unui set de indicatori ai 
incluziunii sociale a apărut la nivelul comunităţii ştiinţifice în contextul mai general 
al „mişcării indicatorilor sociali” în special al celor privind dezvoltarea. Realizarea 
unor indicatori comparabili pentru monitorizarea incluziunii sociale în Uniunea 
Europeană a devenit un obiectiv prioritar în ultimii doi ani. 

În România, preocupările privind incluziunea socială şi indicatorii de 
monitorizare aparțin predominant mediului politic şi au apărut în contextul 
pregătirilor de aderare la Uniunea Europeană. În reuniunea de la Göteborg, 
Consiliul European a adresat țărilor candidate apelul de a “traduce în politicile lor 
naţionale obiectivele economice, sociale şi de mediu ale Uniunii”. Preluarea noii 
abordări bazate pe incluziune socială în cercetările şi discursul politic din România 
nu poate fi decât benefică pentru unitatea limbajului şi abordărilor în analiza şi 
elaborarea politicilor sociale. În acest context, construirea indicatorilor incluziunii 
sociale pentru România reprezintă un obiectiv necesar procesului de integrare în 
Uniunea Europeană. 

Summit-ul european de la Lisabona 2000 a fost concentrat pe eradicarea 
sărăciei. În cadrul summit-ului Consiliului Europei s-a stabilit ca realizarea unei 
coeziuni sociale mai ridicate să fie un obiectiv strategic pentru următorii 10 ani, 
dimensiunea socială a Europei devenind prioritară. 

Cu această ocazie, au fost formulate patru obiective globale comune 
statelor membre: facilitarea ocupării şi accesul tuturor la resurse, drepturi, bunuri 
şi servicii; prevenirea riscului de excluziune; ajutorarea celor mai vulnerabili şi 

mobilizarea tuturor instituţiilor relevante. În acelaşi timp, s-a stabilit 
elaborarea unor planuri nationale de acțiune privind incluziunea socială în acord 
cu obiectivele adoptate. Elaborarea unui set comun de indicatori a trecut în 
responsabilitatea Comisiei de Protecţie Socială a UE. 

Obiectivele luptei împotriva excluziunii sociale au fost stabilite în cadrul 
Consiliului de la Nisa. Profitând de experienţa implementării Strategiei Europene 
de Ocupare a Forţei de Muncă la nivelul celor 15 state membre, s-a stabilit o 
strategie europeană comună de promovare a incluziunii sociale. În urma summit- 
ului de la Nisa din 2000, Consiliul European a stabilit că toate statele membre să 
dezvolte strategii antisărăcie şi de promovare a incluziunii sociale şi să elaboreze 
planuri naţionale de acţiune. 

Monitorizarea progreselor anuale înregistrate în statele membre s-a ciocnit 
de absenţa unui set de indicatori comuni ceea ce a impus urgenţa elaborării de 
comun acord a unui set de indicatori comparabili. Setul iniţial de şapte indicatori a 
suferit modificări şi operationalizári comune dictate atât de capacitatea lor de a 
reflecta condiţiile sociale, cât şi de conotatia clar normativă. În decembrie 2001 la 
nivelul statelor membre, s-a acceptat setul final de 18 indicatori ai incluziunii 
sociale. 

Utilizarea indicatorilor incluziunii sociale porneşte de la diferența dintre 
indicatorii de performanţă şi indicatorii politici. Indicatorii de performanţă măsoară 
caracteristicile fenomenului, permit evaluarea rezultatului politicilor şi eficacitatea 
soluţiilor dedicate rezolvării problemelor sociale (de ex. ratele de sărăcie, numărul 
abandonurilor şcolare). Indicatorii politici exprimă efortul politic (de ex. totalul 
cheltuielilor pentru asistența socială). Există, de asemenea indicatori de context 

care plasează politicile într-un context economic şi social mai general (de ex. 

cheltuielile pentru protecţie socială ca procent din PIB). Ceea ce interesează este 

calculul evoluţiei în timp, principalul obiectiv fiind evaluarea progresului realizat. 

La Summit-ul de la Stockholm, din martie 2001, s-a propus un prim set 
comun de şapte indicatori pentru monitorizarea performanţelor naţionale care 
cuprindea: 1) distribuţia venitului, 2) proporţia din populaţie aflată sub linia de 
sărăcie înainte şi după transferurile sociale, 3) persistenta sărăciei, 4) proporția 
gospodăriilor cu membrii fără loc de muncă, 5) disparitáti regionale, 6) educaţie 
scăzută, 7) şomaj pe termen lung. Acest set de indicatori a suferit modificări şi 
operationalizári comune dictate atât de capacitatea lor de a reflecta condiţiile 
sociale, cât şi de conotatia clar normativă. 

În septembrie 2001, s-a organizat conferinţa „Indicatori ai incluziunii sociale 
— realizarea obiectivelor comune UE” cu participanţi din mediul academic şi politic 
din 26 de ţări, în scopul examinării bazelor ştiinţifice ale indicatorilor, avantajelor şi 
dezavantajelor şi modului în care pot fi implementati. Grupul de lucru care a 
condus lucrările privind indicatorii sociali al Comisiei de Protecţie Socială a UE, a 
propus un set de indicatori pe mai multe domenii: sărăcie, ocupare, educaţie, 
sănătate şi locuire. În urma imbunátátirilor aduse pe baza lucrărilor conferinței, în 
decembrie 2001 s-a acceptat setul final de 18 indicatori ai incluziunii sociale. 
Aceştia sunt organizați pe două nivele: un prim nivel de 10 indicatori primari pe 
probleme centrale şi un al doilea nivel de 8 indicatori secundari care completează 
indicatorii primari şi măsoară alte dimensiuni ale problemelor. La acest set comun 
se adaugă un al treilea nivel de indicatori terțiari care pot fi diferiţi, includerea 
acestora în Planurile Naţionale de Acţiune rămânând la alegerea fiecărui stat 
membru, în funcţie de problemele specifice cu care se confruntă. 

Indicatorii incluziunii sociale comuni la nivelul UE sunt în prezent următorii: 
A. Indicatori primari: 

. Procentul de persoane cu venit relativ scăzut (sub 60% din venitul median 
echivalent); valoarea pragului venitului relativ scăzut — dezagregat pe 
diferite criterii; 

2. Distribuţia veniturilor pe quintile (cei mai bogaţi 20% raportați la cei mai 

săraci 20%); 

3. Persoane cu venit relativ scăzut (sub 60% din venitul median) în anul 
respectiv (n) şi cel puţin doi ani din ultimii 3 ani (n-1, n-2, n-3) — dezagregat 
pe sexe; 

4. Distanţa între venitul median al persoanelor cu venit relativ scăzut şi pragul 
venitului relativ scăzut ca procent din pragul venitului relativ scăzut; 

5. Disparitáti regionale din perspectiva şomajului (coeficient de variație a 

ratelor şomajului pe regiuni); 

Rata şomajului pe termen lung (mai mare de 1 an); 

Persoane care trăiesc în gospodării de şomeri; 

Rata abandonului şcolar; 

Speranţa de viaţă la naştere; 

Starea percepută de sănătate în funcţie de nivelul venitului. 

B. Indicatori secundari: 

. Dispersia în jurul pragului venitului relativ mic (persoane cu venit aflat sub 
40%, 50% sau 70% din venitul median echivalent); 

2. Procentul persoanelor cu venituri relativ scăzute utilizând un prag cu bază 
anuală fixă; 

3. Procentul persoanelor cu venituri relativ scăzute înainte de transferuri — 
dezagregat pe sexe; 

4. Coeficientul Gini; 

5. Persoane cu venit sub 50% din venitul median echivalent în anul respectiv 

(n) şi cel puţin 2 ani din ultimii trei ani (n-1, n-2, n-3) — dezagregat pe sexe; 

6. Ponderea şomerilor pe termen lung în total şomeri — dezagregat pe sexe; 

7. Ponderea şomerilor pe termen foarte lung (24 luni şi peste) — dezagregat pe 
sexe; 

8. Rata persoanelor cu educaţie scăzută (primară sau secundară neterminată) 

— pe grupe de vârstă şi sexe. 

Implementarea indicatorilor depinde de existența datelor. Unii dintre 
indicatori nu pot fi calculati pentru toate statele membre. Astfel, există încă 
probleme legate de disponibilitatea şi comparabilitatea datelor, cele mai 
importante fiind consistenţa surselor de date naţionale, posibile hiaturi în datele 
panel şi modul în care sunt integrați indicatorii de venit în analizele 
multidimensionale. 

În cazul țărilor candidate, metodologia utilizată pentru calculul indicatorilor 
este pe cât posibil, aceeaşi cu cea folosită de către statele membre. Eforturile de 
compatibilizare au avut în vedere păstrarea aceleiaşi definiţii pentru indicatorii 
cuantificati la nivel national. În ciuda acestor direcţii, indicatorii pentru ţările 
candidate nu pot fi considerați comparabile în întregime, în principal datorită 
diferenţelor dictate de anii comparati dar şi de sursele de date atât din punct de 
vedere al perioadelor din an (în cazul indicatorilor referitori la venituri, rezultatele 
pot fi afectate de variabilitatea veniturilor sezoniere). (Dennis, lan, Guio, Anne- 
Catherine, 2003: 1). 

Până în prezent, nu există o monitorizare a indicatorilor incluziunii sociale 
pentru România deşi aceştia oferă o imagine realistă a contextului social fiind un 
suport important pentru politicile sociale orientate spre reducerea sărăciei în tara 
noastră. Pentru România problema disponibilitátii datelor este importantă iar 
comparabilitatea cu cele de la nivel UE este greu de stabilit. Întrucât pentru 
România, numai unii dintre indicatori sunt disponibili, urmează să se adapteze 
setul de indicatori comuni UE, să se implementeze acest set în România, şi să se 
elaboreze si alti indicatori ai incluziunii sociale relevanti pentru situația particulară 
a ţării noastre. 

Totuşi, unii dintre indicatori sunt deja disponibili iar alții pot fi calculati, 
posibile surse de date fiind diferitele anchete realizate de Institutul Naţional de 
Statistică: Ancheta Bugetelor de Familie, Ancheta Condiţiilor de Viaţă în 
Gospodării (AIG), Ancheta asupra Forţei de Muncă în Gospodării (AMIGO) 
precum şi alte date furnizate de Ministerul Muncii şi Solidarităţii Sociale, Ministerul 
Educaţiei şi Cercetării sau Ministerul Sănătăţii şi Familiei. 

Calculul indicatorilor incluziunii sociale nu face obiectul studiului de față, dar 
progresele înregistrate de România în această direcţie sunt integrate în Planul 

Naţional de Promovare a Incluziunii Sociale. Următoarea secțiune din primul 
capitol prezintă succint acest document de maximă importanţă în contextul 
negocierilor dintre România şi Uniunea Europeană. 


3.6. Planul Naţional de Promovare a Incluziunii Sociale 
în România 


Planul Naţional Antisărăcie şi Promovare a Incluziunii Sociale (PNAinc) a 
fost adoptat în iulie 2002 (HG nr. 829/31.06.2002) de către guvern ca program 
oficial de guvernare. Pe 20 septembrie 2002, Planul a fost lansat oficial de către 
primul ministru. 

Planul Naţional Antisărăcie şi Promovare a Incluziunii Sociale al României 
este elaborat în acord cu filosofia formulată de Uniunea Europeană. Obiectivul 
sáu principal este absorbţia sărăciei şi promovarea incluziunii sociale în 
perspectiva creării unei societăţi prospere şi coezive, de tip european. 

La Conferinţa de la Nisa din decembrie 2000, Consiliul Europei a decis ca 
toate statele membre să realizeze până în iunie 2001 strategii antisărăcie şi 
promovarea a incluziunii sociale. Principiile şi experienţa planurilor celor 15 state 
membre ale Uniunii Europene au reprezentat o sursă importantă de inspiraţie în 
elaborarea PNAinc. 

Astfel, Planul Naţional Antisărăcie şi Promovare a Incluziunii Sociale este 
realizat după modelul stabilit de Consiliul European în 2000 pentru planurile 
nationale ale țărilor Uniunii Europene, dar luând în considerare caracteristice 
specifice ale României ca ţară în tranziţie. 

PNAinc propune obiective pe două orizonturi de timp şi este structurat pe 
trei secțiuni: 


Planul global de prevenire şi absorbţie a sărăciei şi promovare a 

incluziunii sociale 

Direcţiile de acţiune în direcţia combaterii sărăciei şi a excluziunii sociale 

asumate de guvern sunt de două tipuri: 
e Petermen mediu/ lung: 2002-2012; 
e Petermen scurt: durata actualei guvernări (2002-2004). 

Direcţiile strategice prioritare pe termen scurt cuprinse în PNAinc sunt 

următoarele: 

Obiectiv 1: Lichidarea formelor celor mai dure ale sărăciei extreme: lipsa 
unui venit minim şi a oricărei locuinţe; 

Obiectiv 2: Absorbtia semnificativă a sărăciei persoanelor active prin 
creşterea ocupării şi îmbunătățirii veniturilor primare, provenite 
din activităţile economice: 

e crearea de noi locuri de muncă atât prin relansarea economiei cât şi prin 
investiţii în infrastructură; 

e suport pentru activități economice pe cont propriu generatoare de 
bunăstare; 

relansarea activităţilor agricole şi a activităţilor nonagricole din mediul rural; 

asigurarea unui raport echilibrat între salariul minim şi salariul mediu. 

Obiectiv 3: Corectia dezechilibrelor din sistemul de pensii şi lansarea 

procesului de reabilitare a pensiilor; 

Obiectiv 4: Diminuarea impactului social al restructurării economice, cu 

accent prioritar pe dezvoltarea de oportunităţi ocupaţionale 

Obiectiv 5: Îmbunătăţirea substanţială a accesului la serviciile sociale 

publice fundamentale: 

sănătate: asigurarea accesului tuturor la serviciile de sănătate de bază; 

refacerea sistemului de asistență medicală primară, mai ales în zonele 

rurale; 

învățământ: creşterea şanselor educaţionale ale zonelor şi segmentelor 

sociale defavorizate educaţional — mediu rural, săraci sever, romi; 

asistență socială: asigurarea unei acoperiri substanţiale cu servicii de 

asistenţă socială în familie şi comunitate; 

ocupare: creşterea ponderii finanţării programelor active de ocupare a forței 

de muncă (22% din Fondul de şomaj în 2003) şi îmbunătăţirea eficienţei lor. 

Obiectiv 6: Reglementarea definitivă a problemei copiilor abandonaţi prin 
prevenire şi prin absorbţia copiilor abandonaţi în sisteme de tip 
familial. Reglementarea procedurii de adopţie şi promovarea, în 
mod accentuat a adoptiilor nationale; 

Obiectiv 7: Lichidarea completă a problemei copiilor străzii; 

Obiectiv 8: Constituirea unui sistem nou de prevenire şi tratare a 
delincventei juvenile; 

Obiectiv 9: Constituirea la nivel national si local a unui sistem de suport 
pentru tinerii care párásesc sistemul de suport pentru copii 
abandonati; 

Obiectiv 10: Implementarea noului sistem national de asistenţă socială; 

Obiectiv 11: Implementarea susținută a Strategiei naţionale de îmbunătăţire 
a condiţiilor social-economice de viață a populaţiei de rromi: 

creşterea accentuată a accesului la serviciile medicale şi la planificarea 

familială a copiilor şi tinerilor; 

creşterea participării şcolare la toate nivelele sistemului educational; 

soluţionarea problemei lipsei identităţii legale; 

soluţionarea cazurilor de locuire fără forme legale de proprietate; 

identificarea unor modalităţi de acces la pământ a rromilor din mediul rural. 

Obiectiv 12: Constituirea unui mecanism de monitorizare a implementării 

Planului National Antisárácie şi Promovare a Incluziunii 
Sociale; 

Obiectiv 13: Elaborarea de planuri judeţene antisărăcie şi promovare a 

incluziunii sociale; 

Obiectiv 14: Iniţierea, la nivelul fiecărei localităţi, a planurilor de reabilitare a 

locuinţelor sever degradate şi de producţie a utilităţilor publice 
necesare, la costuri acceptabile. 

Secţiunea mai prezintă o analiză a contextului economic, evidențiind factorii 
de risc ai implementării eficiente a PNAinc. Analiza resurselor Planului Naţional 
construieşte scenariul unui angajament social ferm de creştere a finanţării 
sectorului social şi a eficienţei acestuia şi menţionează modalităţile concrete de 
atingere a acestui scop. 


Componentele sectoriale ale PNAinc 

Planurile sectoriale au fost elaborate în colaborare cu 
ministerele/organismele guvernamentale responsabile de domeniile respective. 
Ele conţin obiective de prevenire şi absorbţie a sărăciei şi excluziunii sociale, 
specifice sectorului respectiv. Marea majoritate a acestor obiective sunt deja 
incluse, într-o formă mai mult sau mai puţin explicită, în strategiile/planurile 
organismelor guvernamentale responsabile. Formularea distinctă a acestor planuri 
sectoriale are ca intenţie stimularea unei mai bune focalizări a tuturor 
organismelor guvernamentale pe realizarea obiectivelor globale ale PNAinc. 

Domeniile şi grupurile sociale vulnerabile luate în considerare în această 
secțiune sunt: ocupare, educaţie, sănătate, locuire, copii, tineri, persoane cu 
handicap şi rromi. 


Analiza situaţiei actuale 

Secţiunea a Ill-a include o analiză a configurației sărăciei şi excluziunii 
sociale în România actuală şi o evaluare a politicilor antisărăcie în perioada 1990- 
2001. 


PNAinc reprezintă un instrument de conştientizare colectivă a 
problemelor societăţii româneşti şi a direcțiilor construcţiei sociale, un plan de 
acţiune global care să stimuleze planurile de acţiune sectoriale şi locale, 
conceput ca instrument de coordonare a eforturilor colective articulate de 
construcţie socială si un instrument de monitorizare a eforturilor 
guvernamentale de absorbție a sărăciei şi de promovare a incluziunii sociale. 


4. Analiza impactului aderării României 
la Uniunea Europeană asupra 
statului bunăstării românesc 


Cristina BĂJENARU 
Cristina DOBOŞ 
Simona Vonica RADUTIU 


În noul context al economiei mondiale si al accentuárii deschiderii inter- 
statale, statele bunăstării vest-europene înregistrează o tranziţie de la un stat al 
bunăstării de tip keynesian, bazat pe ocuparea deplină a forței de muncă într-o 
economie naţională relativ închisă, la un regim al bunăstării bazat pe muncă de tip 
schumpeterian. 

În acest cadru de schimbări ale unor coordonate ale statului bunăstării 
european, României îi revine sarcina grea de a-şi îmbunătăţi şi adapta instituțiile 
şi serviciile sociale oferite la noile realități europene, scopul final fiind acela al unei 
mai bune calităţi a vieții cetățenilor săi. Statul bunăstării românesc trebuie privit 
astfel în contextul global al problemelor pe care le generează discuţia redefinirii 
rolului acestuia în Vest. În Europa Occidentală se desfăşoară o amplă dezbatere 
cu privire la statul bunăstării. Şomajul accentuat şi prelungit şi perspectiva 
creşterii numerice a pensionarilor sunt probleme care afectează statele 
occidentale, determinându-le să caute noi soluţii de finanţare şi redistribuire a 
bunăstării în societate. 

Capitolul de față prezintă statul bunăstării în contextul evoluţiei europene 
actuale a acestuia şi prezintă direcţiile de bunăstare în România după 1989 cât şi 
stadiul negocierilor privind dimensiunea socială a integrării României. 


4.1. Statul bunăstării 


În sistemele democratice, guvernarea îndeplineşte funcţiile de menţinere a 
securităţii, de furnizare a serviciilor publice şi asigurarea unui tratament egal în 
fața legii. Conform lui Ronald W. Johnson şi Henry P. Minis Jr. (Johnson W. 
Ronald, Minis, P. Henrz Jr., 1996) "in statele bunăstării vestice aceste funcțiuni 
iau forma unui contract între autorităţi şi cetățeni”. 

Direcţiile noului discurs în sfera politicilor sociale, corespund “modului social 
de regularizare economică” în care normele muncii şi ale incluziunii sociale sunt 
centrale (Schmitter, Philippe C., 1996: 222). Piaţa globală şi mecanismele proprii 
globalizării specifice liberului schimb dizolvă autoritatea statelor nationale 
modelând deciziile la nivel national în funcţie de parametrii supranationali. “Neo- 
liberalismul propune un mod de guvernare care cere fiecărui stat să îşi schimbe 
organizarea internă pentru a se confrunta cererilor competiției de pe piața globală 
şi să renunte la toate formele ei de intervenţie.” (Gamble, Andrew, 2001: 44). 

“Principiile pe care este fondat statul bunăstării modern implică astfel 
responsabilitatea naţională față de bunăstarea tuturor cetățenilor săi, aceste 
principii contribuind la consolidarea ideii de naţiune şi integrare socială. (Olsen, 
Johan P., 1996: 257)". Contractul există la diverse nivele: constituția defineşte 
principiile de bază ale contractului, legile nationale şi subnationale şi procedurile 
oferind un cadru”. (Johnson W. Ronald, Minis, P. Henrz Jr., 1996) Astfel, 
participarea cetățenilor la guvernare se realizează sub aspectul definirii 
contractului, dar şi pentru a-l pune în aplicare şi a monitoriza respectarea 
drepturilor şi obligaţiilor stabilite prin acest contract. 

Această premisă are o importanță deosebită în contextul actual al 
inferentelor dintre suveranitatea naţională şi diversele organisme internationale 
care tind să preia, în virtutea principiului subsidiaritátii diferite atribute ale statului 
naţional ştirbind astfel din exercitarea suveranităţii naţionale. 

Se pune astfel problema în ce măsură statul bunăstării naţional nu va pierde 
tot mai mult teren privind controlul serviciilor şi beneficiilor sociale oferite, în 
favoarea unor organisme supranationale. Cu toate acestea, se poate spune, luând 
în considerare tendinţele recente la nivelul Uniunii că nu se prevede constituirea 
în viitorul apropiat a unui model unic în politica socială aşa cum s-a realizat în 
politica economică - uniunea vamală, moneda unită, piața unică. Politica socială 
va rămâne probabil de competenţă naţională în acord însă cu principiile 
subsidiaritátii acceptate de UE. (Mărginean, loan (coord), 2001). 

Gosta Esping-Andersen consideră de asemenea că diferitele tipuri de 
regimuri ale bunăstării pe care naţiunile le-au consolidat în ultimele decade au un 
efect durabil şi puternic asupra modalităţii în care strategiile de adaptare pot şi vor 
fi continuate (Esping-Andersen, Gosta, 1999: 4), nucleul de bază al statului 
bunăstării national fiind dificil de modificat. Gosta Esping-Andersen, în revizuirea 
tipologiei statelor bunăstării, atrage atenţia asupra faptului ca obiectul studiului 
său sunt regimurile bunăstării şi nu statele bunăstării. În formula revizuită, cele trei 
regimuri ale bunăstării sunt: regimul bunăstării liberal, regimul bunăstării social 
democratic şi regimul bunăstării conservativ (Esping-Andersen, Gosta, 1999: 85). 

Analiza lui Gosta Esping-Andersen asupra economiilor postindustriale 
pleacă de la premisa că transformarea postindustrială este instituțional predictibilă 
şi determină şi motivează traiectoriile naţionale. Diferitele tipuri de regimuri ale 
bunăstării pe care națiunile le-au consolidat în ultimele decade au de un efect 
durabil şi puternic asupra modalităţii în care strategiile de adaptare pot si vor fi 
continuate (Esping-Andersen, Gosta, 1999: 4). 

Cu toate acestea, asistăm la o redefinire treptată a bunăstării sociale dictată 
de presiunile economice şi sociale exercitate la nivel naţional şi internaţional. 
"Reforma modelului economic şi social european (...) necesită conjugarea tradiţiei 
solidariste a statului social (...) cu capacitatea de a concura într-o economie 
globalizată”. (Prodi, Romano 2001: 8). Ca un răspuns, Manuel Castells propune 
conceptul de stat reţea capabil să răspundă provocărilor de la nivel european şi 
mondial. (Castells, Manuel, 2000: 339). 

Modelul scandinav al statului bunástárii a fost intotdeauna privit ca unul de 
succes, astfel incát o analiza generalá a redefinirii modelului european de politicá 
socială nu poate să nu ia în considerare şi modificările survenite la nivelul acestui 

model nordic, care a fost forțat să îşi reducă din generozitate în contextul 
economic internaţional prezent. 

Modelul nordic european în domeniul ocupării forței de muncă a reprezentat 
un model alternativ pieţei libere şi politicilor neoliberale promovate în Statele Unite 
şi în Marea Britanie. Începând cu anul 1994, Danemarca, țară bine cunoscută 
pentru sistemul generos de beneficii pentru şomaj, a schimbat politica în domeniul 
forței de muncă. S-a trecut de la politici “pasive” (orientate spre primirea de 
beneficii) la politici “active” (bazate pe pregătire şi educaţie), dar au fost " 
menținute elementele majore ale modelului nordic” (Etherington, David, cf 
*** 2001: 147), sau ale modelului social democrat, în concordanţă cu tipologia 
elaborată de Gosta Esping Andersen. 

Mats Benner prezintă criza modelului suedez de stat al bunăstării de tip 
keynesian manifestată începând cu mijlocul anilor '60, manifestată printr-o criză a 
economiei suedeze, modificarea orientării productiviste a politicii forței de muncă, 
creşterea continuă a costului politicii sociale şi incapacitatea economiei de a face 
față acestor costuri. (Benner, Mats, 2001: 41). Acesta sustine că direcțiile viitoare 
ale statului bunăstării european coincid celui suedez, însumate drept caracteristici 
ale statului bunăstării de tip schumpeterian. 

Aceeaşi idee este preluată si de alti autori precum Jacob Torfing care 
descrie schimbările în politica forței de muncă prin trecerea de la “bunăstare” 
(welfare) la “bunăstare prin muncă” (workfare). Cazul pe care îl ia el în 
considerare este cel al statului danez. Aceasta a reprezentat o tranziție de la 
statul bunăstării de tip keynesian promovând ocuparea deplină a forței de muncă 
într-o economie naţională relativ închisă la un regim al bunăstării bazat pe muncă 
de tip schumpeterian. (RBS). 

Tabelul nr. 3 
Politicile bunăstării şi politicile bunăstării prin muncă 


Politicile bunăstării Politicile bunăstării prin muncă 
Sistem de bunăstare protectiv şi Sistem de bunăstare mai conditionant şi 
redistributiv “integrativ-productiv” 

Bunuri pasive bazate pe metafora Bunuri active bazate pe metafora plasei 


rețelei de securitate socială ' elastice 

Drepturi necondiționate şi Drepturi condiţionate legate de obligații 

aproape nici o obligaţie Estimarea unor viitoare reduceri de costuri 

Estimarea că beneficiile vor creşte 
Sursa: Torfing, Jacob, cf ***, 2001: 8. 


1 Metafora rețelei de securitate socială se bazează pe perceperea statului bunăstării ca o “rețea 
complexă de protecţie socială” multi stratificată. Straturile sunt: “bunuri şi servicii oferite gratuit 
colectivități: educație, sănătate ”, “sistemul de asigurări sociale”, “sprijinul universal acordat 
unor categorii de oameni cu nevoi speciale”. Ultimul, “asistența socială fundată pe testarea 
mijloacelor financiare - rețeaua de securitate socială, cum este denumită adesea” oferă 
ultimul nivel de protecţie. În măsura în care mai există persoane care nu primesc suficient 
suport din nivelurile superioare de protecţie socială, scăpând prin “ochiurile” acestora, vor 
primi un sprijin ultim prin această rețea de asistenţă socială, pe baza determinării nevoilor 
individuale şi a resurselor de care ele dispun.” (Zamfir, Cătălin, Zamfir, Elena, 1997: 25). 

Politica măsurilor active în domeniul forței de muncă prin recalificare 
profesională în locul reducerii beneficiilor şi salariilor este un exemplu tipic de 
“model nordic” al bunăstării prin muncă. Politica socială daneză de bunăstare prin 
muncă este spre exemplu mai degrabă ofensivă decât defensivă, promovând 
activizarea în locul reducerii beneficiilor şi salariilor, perfecţionarea abilităților şi 
experienţei de muncă a persoanelor aflate în situația de şomaj, specializarea şi 
educaţia, delegarea autorităţii în locul controlului, programe dedicate nu numai 
şomerilor (Torfing, Jacob, cf. ***, 2001: 17). 

Horneman Moller punctează direcţiile noului discurs în sfera politicilor 
sociale, vorbind despre “modul social de regularizare economică” în care normele 
muncii si ale incluziunii sociale sunt centrale (Hornemann Moller, Iver, cf. *** 
2001: 167). 


4.2. Schimbări ale statului bunăstării românesc 
după 1989 


Începutul anilor '90 este marcat de schimbări politice şi economice majore 
în majoritatea regiunilor lumii. Succesul economiilor de piaţă, eşecurile sistemelor 
centralizate bazate pe economia de comandă şi ineficienta întreprinderilor de stat 
au învins rolul puternic al statului din economiile dominate de controlul public al 
statului. În acelaşi timp, abuzurile regimurilor autoritare au dus la căutarea unor 
forme de guvernare mai potrivite. 

În acest context, relaţiile autorități publice centrale — autorități locale suferă 
o serie de modificări, ca urmare a noilor opţiuni de guvernare. Astfel, fiecare nivel 
administrativ capătă noi responsabilităţi Autorităţile centrale deleagă o parte din 
responsabilitátile avute la nivel local, conform principiului subsidiaritátii. Cadrul 
legislativ adoptat de fiecare tará stabileste modul in care vor colabora institutiile 
publice pentru realizarea bunástárii sociale si defineste rolul fiecárui nivel, precum 
şi atribuţiile pe care le au autorităţile. În acest fel se realizează o opţiune pentru un 
anumit tip de stat al bunăstării şi pentru un mod anume de furnizare a serviciilor 
sociale. 

Atât în sistemele democratice, cât şi în cele în curs de democratizare, 
guvernarea îndeplineşte funcțiuni ca menţinerea securităţii, furnizarea serviciilor 
publice şi asigurarea unui tratament egal în fata legii. Conform lui Ronald W. 
Johnson si Henry P. Minis Jr. “în statele bunăstării vestice aceste funcțiuni iau 
forma unui contract între autorități şi cetățeni. Contractul există la diverse nivele: 
constituția defineşte principiile de bază ale contractului, legile nationale si 
subnationale şi procedurile oferind un cadru, şi contractul devine operational la 
nivel local”. (Johnson W. Ronald, Minis, P. Henrz Jr., 1996) Astfel, participarea 
cetățenilor la guvernare se realizează sub aspectul definirii contractului, dar şi 
pentru a-l pune în aplicare şi a monitoriza respectarea drepturilor şi obligaţiilor 
stabilite prin acest contract. 

România se înscrie şi ea în această categorie. Începutul anilor '90 a marcat 
începutul schimbărilor în societatea românească şi anume trecerea la democraţie 
şi de la economia centralizată la economia de piaţă. 

Statul bunăstării socialist care putea fi regăsit în România înainte de '89 
prezenta câteva caracteristici cum ar fi: conditionarea acordării beneficiilor sociale 
de muncă, un sistem de servicii cuprinzător, un cadru legal al drepturilor sociale 
înalt elaborat, o cultură a legalităţii, capacitate a statului bine dezvoltată, lipsa 
personalului din administraţie, subdezvoltarea serviciilor sociale, criza economică 
cronică. (Zamfir, Cătălin, 1999). 

Plecând de la aceste situaţii uneori paradoxale, România se adaptează 
cerinţelor pe plan European şi începe trecerea la o economie de piaţă si un alt tip 
de stat al bunăstării. Aceasta este în principal o opţiune politică, cu rezultate în 
toate planurile vieţii sociale. Discutia se poartă în principal pe axa centralizare — 
descentralizare. Având în vedere faptul că România a experimentat sistemul 
centralizat de furnizare a bunăstării, dar nu pe cel al statelor nordice, ci sistemul 
sovietic, opțiunea clasei politice, susținută de populaţie a fost aceea de 
descentralizare a serviciilor sociale şi a economiei. Astfel, opțiunea pentru 
descentralizarea furnizării bunăstării sociale, conduce la o uşoară retragere a 
statului din funcţia sa de furnizor al bunăstării sociale, această responsabilitate 
fiind preluată într-o măsură tot mai mare fie de instituţiile locale sau alte agenții 
guvernamentale, fie de furnizori privaţi de servicii sociale. Statul este cel care 
formulează strategia şi urmăreşte aplicarea ei, însă nu mai intervine direct . El îşi 
stabileşte criteriile de performanţă ce trebuie îndeplinite de către cei care vor 
furniza respectivul serviciu. În plus, se deleagá o serie de responsabilităţi la nivel 
local şi în ceea ce priveşte asigurarea fondurilor pentru a se acorda anumite 
beneficii. Finanţarea programelor sociale nu se va mai realiza în totalitate de la 
nivel central, ci va trebui asigurată finanțarea acestor proiecte şi de la bugetul 
local şi din alte surse; pentru aceasta, bugetul local care va fi necesar va fi astfel 
constituit încât să poată acorda cetățenilor beneficiile stabilite prin lege. O 
importanţă deosebită capătă în acest context legea parteneriatului public — privat, 
care permite autorităţilor locale să atragă surse de pe piața privată pentru 
susținerea proiectelor pe care le desfăşoară şi asigurând şi o mai mare implicare 
a actorilor sociali cu activităţi economice în rezolvarea problemelor comunității. 

O serie de responsabilități care înainte de 1989 reveneau autorităților 
centrale sunt delegate autorităţilor locale. Astfel, autorităţile locale dobândesc o 
serie de responsabilități pentru care de cele mai multe ori nu sunt pregătite. 
Această lipsă a capacităţilor se referă fie la aspectele financiare ale problemei, fie 
la lipsa specialiştilor sau la capacitatea instituțională necesară pentru rezolvarea 
problemelor. În acest mod, apar o serie de legi care deleagă responsabilitátile la 
nivel local, fără precizarea mijloacelor financiare necesare îndeplinirii obligațiilor 
stabilite prin lege. Un astfel de act normativ a fost legea ajutorului social. Deşi 
autoritățile centrale au delegat responsabilitatea la nivel local, în multe situații, 
autorităţile locale au fost în imposibilitatea acordării acestui beneficiu. Primăriile 
au avut responsabilitatea acordării acestor ajutoare, însă nu aveau mijloacele 
financiare necesare îndeplinirii obligaţiilor impuse de lege, care nu prevedea şi 
resursele din care să se asigure aceste ajutoare. Dincolo de dificultăţile de ordin 
financiar pe care le au autorităţile locale în îndeplinirea noilor responsabilități 
există probleme legate de capacitate instituțională a autorităţilor locale. Deşi 
autorităţile locale au responsabilitatea de a-şi obține fonduri proprii, există o serie 

de factori constrângători cum ar fi incapacitatea administrativă (capacitatea 
autorităţilor locale de a colecta taxe şi a găsi surse suplimentare de finanţare), 
impredictibilitatea surselor de venit. În încercarea de a gestiona resursele 
financiare, comunităţile rurale au dificultăți în colectarea acestor resurse (Şandor, 
M. (coord), 2002). 

În domeniul serviciilor sociale aceste schimbări au fost extrem de 
pregnante. Prin delegarea unor responsabilități de la nivelul central la nivel local 
apar o serie de dificultăţi, legate atât de constrângerile financiare, cât şi de lipsa 
capacităţii instituţionale a autorităţilor locale pentru rezolvarea acestor probleme. 
Un exemplu ar putea fi legea ajutorului social. Deşi legea prevedea acordarea 
ajutorului social, transferarea responsabilitátilor la nivel local, fără precizarea 
surselor de finanţare a dus la o serie de aspecte negative, ceea ce a avut ca efect 
o acutizare a sărăciei în cadrul anumitor grupuri sociale. 

O altă problemă majoră a autorităţilor locale este managementul local. În 
condițiile resurselor insuficiente, atragerea de resurse bugetare se poate dovedi o 
alternativă în încercarea de a face față responsabilitátilor. Însă în acest tip de 
demers este absolut necesar ca autorităţile locale să dovedească nu doar 
cunoaşterea surselor de finanţare, dar să dovedească şi abilitatea de a elabora 
proiecte eligibile. Lipsa specialiştilor poate fi astfel o piedică în încercarea de a 
atrage fonduri extrabugetare. Există o disparitate regională şi pe medii de 
rezidență a programelor oferite de autorităţile locale, în funcţie de capacitatea 
instituțională la nivel local. 

Procesul descentralizării, în România este unul problematic. Se poate 
spune că, în cei paisprezece ani de tranziţie, acest proces s-a desfăşurat cu 
numeroase dificultăţi. O serie de măsuri au fost adoptate fie sub presiunea 
organismelor internaţionale, fie sub presiunea anumitor grupuri sociale. Toate 
aceste incoerente, lipsa unui program clar al descentralizării si a unor măsuri 
foarte clar stabilite încă de la începutul acestui proces, a făcut ca acesta să fie 
unul cu numeroase poticniri, reveniri şi îmbunătățiri. 

Deşi există o serie de dificultăţi atât de ordin instituţional, cât şi financiar, 
urmărind modelele statelor bunăstării vest-europene, se încearcă dezvoltarea 
parteneriatului cu beneficiarii serviciilor sociale, astfel încât aceştia să fie implicaţi 
în procesul de luare a deciziei, dar şi în implementarea hotărârilor adoptate. Acest 
parteneriat oferă legitimitate deciziilor şi elimină o serie de rezistențe care ar 
putea apărea la punerea în practică a deciziilor adoptate. Organismele europene 
finantatoare încurajează acest parteneriat cu cetățenii şi stimulează parteneriatele 
public-privat pentru realizarea bunăstării sociale. Recent a fost adoptat un act 
normativ prin care se reglementează acest tip de parteneriat public-privat şi sunt 
stimulate aceste iniţiative. 

Aceste schimbări ale statului bunăstării românesc pot fi regăsite în 
demersul României de integrare în Uniunea Europeană. Negocierile cu Uniunea 
Europeană şi capitolele de negociere încheiate deja demonstrează dorința 
României şi a cetățenilor săi de a se integra într-un sistem de valori democratic, 
competitive economic şi eficient din punctual de vedere al bunăstării sociale. 

4.3. Impactul extinderii Uniunii Europene asupra statului 
bunăstării românesc 


Țările candidate din Europa Centrală si de Est care şi-au manifestat dorința 
de aderare la Uniunea Europeană vor trebui să adopte şi legislaţia UE, inclusiv în 
ceea ce priveşte politica socială. Având în vedere orientările actuale ale UE se 
poate afirma că nu se prevede constituirea în viitorul apropiat a unui model unic în 
politica socială, aşa cum s-a realizat deja în politica economică unificarea pe 
diferite componente-uniunea vamală, moneda unică, piaţa unică. Deşi se 
regăsesc o serie de principii şi practici comune, sistemele de oferire a bunăstării 
diferă de la o ţară la alta. Cel mai probabil politica socială va rămâne de 
competenţă naţională în acord însă cu principiile subsidiaritátii acceptate de UE; 
nu se poate vorbi deocamdată despre un model social unic al UE în viitorul 
apropiat (Mărginean, |. (coord), 2001). 

Pe de altă parte, procesul de integrare europeană este privit ca o sursă a 
unor probleme, întrucât viitorul stat al bunăstării european va necesita o 
acomodare a unor orientări diferite de politică socială la forma federală de 
administrare a noii Europe. Această perspectivă (în ceea ce priveşte statele 
bunăstării UE) prezentă şi probabilă pentru viitorul imediat se va aplica şi 
României în momentul în care va deveni parte a organizaţiei. Deci, în ceea ce 
priveşte politica socială, se poate vorbi de o autonomie, nu totală, dar ridicată şi 
implicarea accentuată a competenţei nationale. 

În acelaşi timp însă, țările UE au adoptat o serie de reglementări comune de 
care s-a vorbit şi anterior în materialul nostru, în special cele legate de domeniul 
pieţei forței de muncă, măsuri a căror adoptare a fost forțată de procesul de 
migrare a forței de muncă între ţările Uniunii şi dinafara Uniunii înspre aceasta. A 
apărut astfel nevoia unui sistem de asigurări transnational pentru angajații 
migranti şi înlocuirea drepturilor cetăţeneşti cu drepturile omului ca bază a 
politicilor sociale. De asemenea, s-a simţit nevoia unor măsuri noi în politica 
socială, legate de politica de restructurare a industriei şi de susţinere a agriculturii, 
odată cu adâncirea cooperării economice între țările europene ale Uniunii. 

Pentru România, statul bunăstării bazat pe muncă prezintă o serie de 
consecinţe pozitive şi negative prezentate succint în tabelul nr. 4. 

Tabelul nr. 4 
Statul bunăstării bazat pe muncă într-o economie globală. Perspectiva 
pentru România 


Consecințe pozitive Consecinte negative 


Reducerea dependenţei de stat; Creşterea polarizării sociale; 
Drepturi de asigurare mai mari pentru Pericolul migrației masive spre vest; 


acei care realizează venituri mai mari; Creşterea rolului instituţiilor 
Reducerea costurilor şi creşterea transnationale; 

competitivităţii; Reducerea posibilităților de 
Reducerea nivelului taxării; promovare a intereselor interne; 

Consecințe pozitive Consecinte negative 


Reducerea conflictelor de muncă; Dezavantajarea statelor sărace în 


Libera circulaţie a capitalului şi forței de | redistribuirea globală a resurselor. 
muncă. 
Sursa: Preda M., 2002: 123. 


În conturarea politicii sociale româneşti trebuie ţinut cont de direcţiile de 
acțiune şi recomandările Uniunii Europene. Astfel, se recomandă investirea în 
sănătate şi în educaţie, un management mai bun al resurselor umane, şi 
funcţionarea eficientă a pieței forței de muncă, centrarea pe “workfare” de care se 
vorbeşte în capitolele precedente. Aceste investiții în resursele umane au o 
legătură directă cu o creştere a ocupării forței de muncă, cu o creştere a 
productivităţii şi de aici o creşterea economică. Un progres rapid în combaterea 
sărăciei ar trebui făcut prin utilizarea celei mai importante avutii a celor săraci, 
forța de muncă, iar în al doilea rând prin asigurarea serviciilor sociale pentru 
pătura nevoiasá-asistentá medicală de bază, planificare familială, învățământ 
primar. Nivelul educaţional în România nu este extrem de bun, structura 
calificărilor este distorsionată. Importantă este terminarea şcolii cu o calificare 
care să fie capabilă să ofere o reală insertie pe piața muncii. În general, lipsa unor 
specializări relevante pentru piața muncii reduce eficacitatea reformelor, atât din 
sistemul educaţional cât şi din sistemul economic Pe de altă parte, neacordarea 
unei atentii corespunzătoare diminuării sărăciei reprezintă o economisire falsă, ce 
va avea ca rezultate subalimentarea, îmbolnăvirea şi creşterea criminalităţii. 

Cei doi stâlpi ai reformelor economice recomandate, ai stabilizării sunt: 
controlul cheltuielilor publice şi ţinerea în frâu a inflaţiei şi introducerea piețelor 
private şi conceperea legislaţiei şi reglementărilor necesare ( Preda ,M., 2002). 

Se pune problema: este România compatibilă din punct de vedere al 
politicilor sociale cu țările membre UE? Răspunsul este că există doar o 
compatibilitate parţială, cum sunt formele de organizare a sistemelor asigurărilor 
sociale, ca şi unele modalităţi de intervenţie de tip universal sau de asistenţă 
socială. Deosebirile se referă la nivelul redus al cheltuielilor sociale, al neacoperirii 
cu servicii sociale a unor grupuri vulnerabile, al inconsecventei în aplicarea 
prevederilor legale privind drepturile sociale. 

Europa de Est, inclusiv România au experimentat în perioada post 1989 
diverse soluţii ale protecţiei sociale, după modele occidentale, într-o perioadă 
când însăşi modele occidentale îşi caută noi repere. Măsurile pe care România 
trebuie să le ia în perioada următoare ţin de priorităţile de rezolvare a problemelor 
interne dar şi de integrarea în spaţiul european. UE sprijină şi va sprijini statele 
care vor adera cu ajutor financiar pentru dezvoltarea socială şi apropierea de 
acestea. 

Marian Preda (Preda, M, 2002) consideră că România nu dispune de 
resurse suficiente pentru politici sociale puternic redistributive, universaliste (la 
care şi Suedia a început să renunţe) iar politicile sociale trebuie să îşi focalizeze 
resursele sărace către segmentele largi afectate de sărăcie în tranziţie pe care 
trebuie obligatoriu să le protejeze, aducându-le la un nivel minim de subzistență. 

Pe de altă parte, statul bunăstării românesc trebuie privit în contextul global 
al problemelor pe care le generează discuţia redefinirii rolului acestuia în Vest. În 
Europa Occidentală se desfăşoară o amplă dezbatere cu privire la statul 
bunăstării. Şomajul accentuat şi prelungit şi perspectiva creşterii numerice a 
pensionarilor au determinat guvernele occidentale să recurgă la economii. 
Acestea sunt probleme care afectează şi populația României. Raportul dintre cei 
susținuți de fondul asigurărilor de sănătate şi cei de pe piața muncii este o 
problemă atât în Vest cât şi în Est. În ciuda efortului hotărât al statelor UE de a 
controla cheltuielile, structura implicării statului nu s-a modificat în mod 
semnificativ. 

Datele, în prezent, arată că structura implicării statului nu s-a modificat în 
mod semnificativ în ciuda efortului hotărât al statelor UE de a controla cheltuielile. 
Statele bunăstării ale Uniunii de caracterizează prin câteva linii generale comune: 

e amploarea cheltuielilor publice pentru scopuri sociale se află sub 
supraveghere; 

e structura sistemului de acordare a protecţiei sociale rămâne însă în linii 
mari, neschimbată în ciuda criticilor vehemente asupra statului bunăstării; 

e chiar şi în ţările industrializate care cheltuiesc mai puţin, cheltuielile publice 
sociale în 1990 reprezentau între o cincime şi o şesime din PIB. (Preda, M, 
2002). 

Cheltuielile sociale ale statului sunt mai reduse acolo unde: solidaritatea 
socială nu reprezintă un obiectiv real; venitul este mai scăzut şi restricțiile 
financiare mai severe (ex. Potugalia); în ţările în care întreprinderile joacă un rol 
social mai important. (Preda, M, 2002) România are față de ţările UE o proporţie 
în PIB a cheltuielilor cu protecția socială foarte mică. O viitoare aderare a 
României va impune probabil o reglementare a acestui aspect, în sensul creşterii 
semnificative a cheltuielilor sociale ale bugetului românesc. 

Deci, în ceea ce priveşte politica socială, se poate încă vorbi în prezent de o 
autonomie, nu totală, dar ridicată şi de o implicare accentuată a competenţei 
naționale. 

Adaptarea la logica europenizării va impune o serie de modificări ale politicii 
noastre sociale cum ar fi: “va creşte eficiența prin renunţarea la obiectivul 
reducerii inegalitátii sociale", “se vor sincroniza negocierile cu toti agenții 
europenizării si ai globalizării”, “se limitează efectele unor probleme previzibile 
cum ar fi: îmbătrânirea populaţiei; emigrarea forței de muncă înalt calificate şi 
criza viitoare a forței de muncă (începând cu 2008 probabil)”, “se maximizează 
avantajele în negocierile cu Uniunea”, “bunăstarea prin muncă” va fi acompaniată 
de “privatizarea rapidă a companiilor de stat şi atragerea de companii 
multinaționale pe piața noastră” (Preda, M, 2002). 

Din punct de vedere al politicilor sociale, impactul integrării României în 
structura de cooperare interstatală reprezentată de Uniunea Europeană vizează 
atât articularea legislativă din domeniul social, implementarea acquis-ului 
comunitar dar şi căutarea unor soluţii practice sustenabile de politică socială la 
problemele sociale specifice cu care ne confruntăm în tranziția economică pe care 
o parcurgem. 


5. Analiza impactului potenţial al procesului 
globalizării asupra statului bunăstării 


Dana Cornelia NITULESCU 
Simona Vonica RADUTIU 


Ipoteza de lucru a acestui capitol este: procesul globalizării poate genera 
mecanisme capabile să influențeze politicile sociale nationale. Capitolul 
analizează principalele definiții ale conceptului de globalizare şi potenţialul impact 
asupra statului bunăstării. 


5.1. Analiză conceptuală 


Globalizarea a fost definită ca un „fenomen cu multiple fațete, cu dimensiuni 
economice, sociale, politice, culturale, religioase şi legale întrepătrunse în cel mai 
complex mod.” (Boaventura de Sousa, Santos, 1995: 253). Nu poate fi asimilat 
omogenizării, uniformizării sau unificării şi este strâns legat de transformări 
internationale cum ar fi explozia populaţiei, creşterea inegalitátii la nivel mondial si 
problemele contemporane ale erodárii mediului inconjurátor. Se disting douá 
forme de globalizare: globalizare localá si localismul globalizat realizate prin douá 
procese: cosmopolitanism si zestrea umaná comuná. 

Globalizarea reprezintá unul dintre cele mai importante concepte necesare 
în înțelegerea realităţii europene contemporane si "cea mai semnificativă 
dezvoltare şi temă în viața contemporană şi teoria socială de după colapsul 
sistemului marxist” (Albrow, Martin, 1997: 89). Autonomia statelor bunăstării este 
restricționată de procesul globalizării prin limitarea deciziei la nivelul politicii 
economice (Haibach, J;Rusu, B.;Samzelius, T.;Szabo, B. şi Vonica S, 2001: 35). 

Termenii de globalizare şi regionalizare nu trebuie analizati separat ci sub 
extensia complementaritátii procesuale si a conotatiilor procesuale implicate: 
civilizație, respectiv cultură. Cu cât lumea este mai globală, cu atât ea este mai 
regională iar cultura şi identitatea locală mai fragmentate (idem). Procesul 
inevitabil al afirmării pieţei globale dispune totuşi de valente pozitive prin eminenta 
“unei societăți globale cosmopolite, coordonată şi condusă fără a fi nevoie de 
politică şi guverne” (Sava, lonel Nicu, 2000: 91). 

Conceptul de “globalizare” este utilizat în diferite tipuri de definiţii: analitice 
(fațete specifice ale vieţii sociale), realiste şi istorice. Martin Albrow consideră 
globalizarea “cea mai semnificativă dezvoltare şi temă în viața contemporană si 
teoria socială de după colapsul sistemului marxist” (Albrow, Martin, 1997: 89). În 
ciuda ambiguitátii de definire, globalizarea se înscrie în dinamica similară re- 
conceptualizării unor noțiuni ca stat-natiune, organizaţie şi comunitate. 

Procesul globalizării subminează abilitatea guvernelor naţionale de a 
îndeplini obiectivele ocupării totale a forței de muncă şi a creşterii economice. 

Globalizarea conduce la creşterea inegalitátilor veniturilor si a condiţiilor de 
muncă printr-o mai mare flexibilizare a pieţei muncii, forța de muncă post-fordistă 
şi descentralizarea acordurilor colective. Globalizarea reduce presiunea asupra 
sistemelor de protecţie socială şi cheltuielilor sociale prin atenţia prioritară 
acordată reducerii deficitelor şi datoriilor, scăderii taxelor, obiective centrale ale 
politicilor de stat. Globalizarea slăbeşte suportul ideologic al protecţiei sociale, în 
mod special al minimului national, prin subminarea solidarităţii nationale si 
legitimizarea  inegalității ^ recompensárilor. Globalizarea — slábeste bazele 
parteneriatului social şi acordului tripartit prin modificarea echilibrului de puteri în 
favoarea capitalului, nu a statului şi a sindicatelor şi patronatului. Globalizarea 
constrânge opțiunile politice naţionale prin abordările exclusive virtual de centru 
dreapta. Din acest punct de vedere, este sinonim cu finalul politicilor statului 
bunăstării. 

Logica pe care se bazează globalizarea este antagonistă în raport cu logica 
comunităţilor naţionale şi a politicilor democratice. Politica socială rămâne un 
element controversat în relaţia dintre capitalismul global şi statul naţiune 
democratic. 

Comerțul global şi mobilitatea capitalului sunt considerati elementele 
vinovate de producerea dezindustrializării. Forța de muncă se situează într-o piață 
a muncii concurentialáà la nivel mondial. Aceasta afectează în special forța de 
muncă slab pregătită neprotejată în continuare în granițele unui model al 
bunăstării de tip keynesianist bazat pe ocupare totală a forței muncii. 
Vulnerabilitatea anumitor segmente de populaţie în ceea ce priveşte accesul la 
piața muncii, educaţie, sănătate şi venituri ridică problema excluziunii sociale 
(B. Deacon, 2000). 

Procesul globalizării este responsabil pentru crearea actualei configurații 
internationale. Activitatea instituţiilor legale transnationale este susținută de 
congruenta elementelor de adaptabilitate la contextul socioeconomic. Existența 
unor astfel de instituţii se bazează pe răspunsuri similare la probleme similare. 

Guvernele statelor naţionale se confruntă cu probleme asemănătoare în 
politica internă şi externă, ceea ce dictează importanţa utilizării celor mai bune 
instrumente juridice, economice, politice şi sociale. În cadrul suportului tehnic 
necesar implementării programelor adresate populaţiei, Internetul reprezintă un 
element indispensabil. Noua relaţia creată între administraţia statului şi tehnologia 
universală a fost comparată cu dependenţa specifică într-o largă manufactură. 
(idem) 

Globalizarea reprezintă principalul context al statului bunăstării actual. 
“Globalizarea se refera la procesul prin care economiile naţionale devin mai 
deschise influențelor economice internaţionale, mai puţin supuse controlului 
national." (Mishra, Ramesh, 1999: 4). 

Citându-i pe Hirst şi Thomson, propune distincţia dintre internationalizarea 
economiilor şi globalizarea propriu-zisă. Internationalizarea economiilor se referă 
la extensia pe plan internaţional a economiilor naţionale prin liberalizarea 
comerțului, importanța crescută a importurilor şi exporturilor, investiţii străine în 
economiile naționale. 

Globalizarea propriu-zisă presupune  subsumarea şi  rearticularea 
economiilor naţionale prin procese şi tranzacţii internaţionale într-o corporație 
transnationalá fără identitate națională, necontrolabilă de guverne nationale. Se 
ajunge finalmente la alcătuirea unui sistem economic autonom internaţional 
reglementat doar la nivel international. Distincția dintre cele două denotă 
dezvoltarea în timp a internationalizárii economiei şi dezvoltarea fără precedent în 
istorie a globalizării propriu-zise. Situaţia actuală este caracterizată de autori ca 
fiind mai mult internationalizare decât ca globalizare (idem). 

Relaţia dintre globalizare şi politicile neoliberale accentuează caracteristica 
globalizării de a nu fi doar un fenomen pur economic, dar şi unul politic şi 
ideologic (idem: 7). Din acest punct de vedere, globalizarea poate fi interpretată 
ca o extensie transnaţională a ideologiei neoliberaliste. 

Capitalismul neoliberal se axează pe ideologia unei pieţe libere cu un 
minimum de protecţie socială. Organizațiile internationale care joacă un rol 
important în procesul globalizării promovează nereglementarea guvernamentală, 
comodificarea şi privatizarea activităţilor economice, declinul protecţiei sociale 
oferite de guvernele naţionale (idem: 8). Instituţiile internaţionale cel mai des citate 
sunt: G 8, (grupul ţărilor cele mai industrializate cărora li s-a adăugat Rusia), FMI 
(Fondul Monetar Internaţional), OECD (Organizaţia de Cooperare şi Dezvoltare 
Economică), Banca Mondială şi Organizaţia Internaţională a Comerţului. Procesul 
globalizării oferă o serie de avantaje corporațiilor transnationale prin libertatea de 
a îşi organiza investițiile şi producţia într-un context de minimă relationare si 
restricție din partea guvernelor naţionale. 

O inițiativă majoră în această direcţie o reprezintă Acordul Multilateral 
asupra Investitiilor al cărui principal obiectiv este dizolvarea restricțiilor guvernelor 
naţionale asupra capitalului străin prin oferirea dreptului de a fi tratat ca orice alt 
capital national (idem). Banca Mondială alături de alti actori internaţionali 
influențează politica socială într-o direcţie rezidualistă şi de privatizare. 

În lipsa unui guvern mondial, politicile economice si sociale transnationale 
sunt influențate de liderul mondial reprezentat de SUA (idem: 11). 


5.2. Globalizarea economică 


Globalizarea economică poate fi definită prin trei dimensiuni specifice: o 
disciplină de piaţă globală, un conţinut financiar şi o reţea economică. Disciplina 
de piaţă se referă nu numai la bunuri şi produse ci şi la muncă si capital. 
Conţinutul financiar vorbeşte despre viteza cu care banii traversează graniţele iar 
rețelele economice se fundamentează pe informationalismul economic. 

Din punct de vedere economic, problema globalizării dobândeşte o nouă 
fatetá prin apariția blocurilor economice regionale, prin accentuarea confruntării 
dintre statele bogate şi cele sărace. 

Dezvoltarea comerțului a determinat comprimarea spațiului şi timpului. 
Capitalismul a reprezentat motorul globalizării economice prin facilitarea 
schimburilor indiferent de distanța geografică. “După Marea Depresiune din 1930, 
comerțul mondial era dominat de patru state: Marea Britanie, Franţa, Germania şi 

Statele Unite ale Americii. După 1980, comerțul mondial a fost organizat în blocuri 
economice aflate în competiție: ASEAN, EU, NAFTA care asigură ridicarea 
barierelor între proprii membrii şi protecția împotriva blocurilor rivale” (Buzducea, 
Doru, 2001: 22). Astfel poate fi explicată formarea OPEC în 1960 pentru a acţiona 
în direcţia reducerii prețului petrolului. 

Problematica globalizării economice se concentrează în jurul a patru mari 
teme: (1) dacă astăzi există o singură economie globală, (2) care sunt forțele 
conducătoare din spatele integrării economice globale?, (3) măsura în care piața 
globală influențează viața socioeconomică la nivel statal si (4) politica economică 
progresivă sau radicală şi statul bunăstării în condiţiile globalizării economice 
(Held &McGrew, 2000: 249). 

Globaliştii consideră că modelul globalizării contemporane este fără 
precedent din punct de vedere istoric. A treia revoluţie industrială (domeniile 
electronicii şi informaţiei) precum şi doctrina economică neoliberalá au determinat 
schimbări în organizarea economiei, schimbări care au afectat capacitatea 
regulatorie a statului. Cert este că piața globală nu înseamnă sfârşitul statului ca 
entitate economică, însă erodează economia naţională şi împinge guvernele spre 
adoptarea unor strategii economice mai moderate din punct de vedere al pieţei şi 
al mediului financiar. 

Scepticii afirmă că tocmai această imagine a globalitátii subliniază rolul 
central al statelor puternice în construirea unei pieţe globale. Mai mult, statul 
bunăstării şi eficiența strategiilor economice nationale devin mai importante 
deoarece activitatea economică îşi trage rădăcinile din statul naţiune. Companiile 
nationale rămân în esență companii nationale cu coordonare internaţională si 
politicile economice naţionale rămân centrate pe producerea bunăstării şi 
prosperității (idem). 

Important pentru acest gen de dezbatere este şi problema puterii 
economiei, adică dacă organismele transnationale financiare, de producţie şi 
comerț pot crea o economie mondială fără granite. Existenţa unei pieţe globale 
astăzi presupune ca activitatea financiară şi comercială şi producţia naţionale să 
se desfăşoare în interiorul rețelelor economice. Corporaţiile multinaționale şi 
rețelele de producţie globală din diferite domenii reorganizează activitatea 
economică la scală globală. Se creează astfel o economie globală care se supune 
unei logici diferite de cea a economiei internaţionale specifică perioadei imperiilor 
din secolele trecute. Aceasta afirmă ideea diferenţei dintre o economie 
internaţională (legături între economii naţionale separate) şi o economie globală 
(organizare economică fără granite). 

Globalizare economică nu înseamnă neapărat capitalism global, însă se 
poate vorbi de despre schimbări în ceea ce priveşte locul pe care îl ocupă puterea 
economică şi productivitatea în economia mondială. Existenţa chiar şi a unei pieţe 
globale incipiente conduce la constrângeri semnificative asupra strategiilor 
economice pentru care optează guvernele nationale. Consecința acestui fenomen 
poate fi declinul suveranităţii naţionale şi a exercitării puterii de către statul 
modern, privit ca regulator al activităţii economice pentru obţinerea binelui 
național. 

O altă perspectivă este aceea că statele şi politicile naţionale încă mai 
contează. Aşa cum economiile nationale devin mai deschise către forţele pieţei 
globale aşa şi cetățenii caută o mai mare protecţie socială izvorâtă din competiţia 
străină pe piața muncii. Astfel, se poate afirma că se înregistrează o revigorare a 
social democraţiei, guvernele căutând să răspundă intereselor acestora. Piaţa 
globală nu înregistrează o victorie asupra naţiunii ci rămâne un factor determinant 
pentru acțiunile de intervenţie şi regularizare venite din partea statului. 

Modelul contemporan al globalizării economice a schimbat structura de 
putere, forța pieței globale trecând în fata autorităţii guvernelor alese în mod 
democratic. De când mobilitatea capitalului este în continuă creştere statele 
naţiune s-au confruntat cu dilema alegerii între politică economică progresivă sau 
politică socială redistributivă. În acest sens, globalizarea poate reprezenta şi 
sfârşitul social democraţiei, dar în modul în care a fost ea gândită tradiţional, ca 
un proiect politic redistributiv. În timp ce globalizarea economică impune noi 
constrângeri asupra statelor bunăstării, determină, în acelaşi timp, şi noi cerințe 
care provoacă reformarea statului bunăstării, nu desfiinţarea lui (idem: 250). 

Globalizarea redefineşte rolul şi funcţiile statului naţiune, subliniind rolul său 
strategic de coordonare — forma statului inteligent, competitiv — în opoziție cu 
statul redistributiv, interventionist specific perioadei de după cel de-al doilea război 
mondial. Astfel, globalizarea economică nu înseamnă “demisia” statului bunăstării 
ci mai degrabă sfârşitul abordării traditionaliste a acestuia. Noile programe sociale 
presupun investiția în capital uman şi în dezvoltarea abilităţilor tehnice ca o 
alternativă la politica de furnizare într-un mod pasiv a bunăstării. 

Competiţia globală a modelelor de politici sociale, globalizarea conceptelor 
din domeniul politicilor sociale, globalizarea problemelor sociale şi a modalitátilor 
de rezolvare a lor sunt câteva perspective noi de analiză a impactului proceselor 
economice şi politice asupra politicilor sociale. 

Pe de o parte, procesele politice care au influenţat în mare măsură politicile 
sociale se referă la: (1) abandonarea modelului socialist de politică socială 
datorată dispariţiei blocului comunist, (2) necesitatea armonizării modelelor de 
politică socială în cadrul uniunii de state de tip Uniunea Europeană, (3) apariția 
unor agenții supranationale ale globalizării (UE, NATO, FMI etc) care au puterea 
de a impune ţărilor aderente un model de politică socială comun (Marian Preda 
cf. Pop, L. 2002: 353). 

Pe de altă parte, există aspecte ale globalizării economice care au impact 
asupra politicilor sociale. Aceste influenţe pot fi descrise pornind de la o serie de 
indicatori specifici pieţei globale: 

a) Existenţa companiilor multinaționale presupune o circulaţie internaţională a 
capitalului care afectează circulaţia resurselor pentru politicile sociale 
naţionale; 

b) Migraţia forței de muncă dintr-un stat în altul a ridicat problema creării unui 
sistem de asigurări transnational pentru muncitorii migranti; 

c) Migraţia forței de muncă dinspre țările sărace (Sud si Est) către ţările bogate 
(Nord şi Vest) a determinat formarea unei categorii sociale internaţionale a 
emigranților si rezidentilor care a presupus regândirea conceptului de 

cetățenie si modificarea sintagmei “drepturile cetăţeneşti” devenită 
“drepturile omului”; 

Transformarea statelor sărace de către cele bogate în pieţe de desfacere şi 
surse de materii prime a condus la noi politici de redistribuire, de nivel 
transnational, o formă de ajutorare compensatorie a statelor sărace; 
Competiţia economică la nivel international a condus la scăderea 
impozitelor agenţilor economici pentru a încuraja creşterea competitivităţii 
produselor. Această măsură imperativă a determinat o reducere a 
cheltuielilor sociale ale statelor; 

f) Competiţia economică între economiile nationale a presupus şi o competiţie 
între modelele de stat al bunăstării adoptate de diferite naţiuni. Problema 
alegerii unui model sau altul s-a pus în termeni de eficiență a acestor 
modele în condiţiile în care nu de mult accentul cădea pe reducerea 
inegalitátii sociale, pe justiţie socială (idem: 354). 

Starea economiei mondiale s-a caracterizat prin evoluţie şi stagnare atât 
înainte cât şi după încetarea războiului rece. O creştere a GDP-ului nu înseamnă 
neapărat o creştere a bunăstării sociale. Dezvoltarea naţională nu se realizează 
automat chiar dacă creşterea venitului pe cap de locuitor poate conduce la o 
îmbunătăţire a capacităților umane. Astfel, în contextul globalizării economice, 
relaţia dintre creşterea economică şi dezvoltare socială este relativă din 
următoarele considerente: 

e Concentrarea capacităţilor productive astfel încât mare parte din populaţia 
activă să nu aibă acces la mijloacele de producţie; 

e lnegalitatea crescută în distribuţia veniturilor; 

e Accesul inegal la tehnologie si la piața forței de muncă; 

e Accesul la servicii sociale (educaţie, asistență medicală primară) poate fi 
deficitar din punct de vedere al acoperirii geografice şi a calității acestora; 

e Veniturile obținute din creşterea economică pot fi folosite preferential de 
anumite grupuri cu influenţă politică (elite politice, mari proprietari, populaţie 
cu venituri mari). 


Qa 
— 


(0) 
— 


5.3. Impactul globalizárii asupra statului bunástárii 


Contextul economic, politic si ideologic al statului bunástárii a fost alterat de 
trei dezvoltári importante: colapsul modelului socialist alternativ, globalizarea 
economiei si relativul declin al statului natiune (Mishra, Ramesh 1999: 1). 

Din punct de vedere al statului bunăstării, cea mai semnificativă schimbare 
a fost globalizarea financiară. Deschiderea financiară a economiilor naţionale, 
accentuată la nivelul statelor membre prin Uniunea Monetară Europeană 
reprezintă o direcţie de dezvoltare nouă. Până în 1914, circulaţia financiară se 
desfăşura într-un context în care nu se putea vorbi de statul bunăstării de tip 
keynesian orientat spre menţinerea completă a ocupării forței de muncă, de 
programe sociale universale sau de nivele ridicate ale taxelor. După cel de al 
doilea război mondial, se înregistrează o relativă închidere a economiilor, parte 
integrantă a proiectului de reconstrucție postbelică a economiei internaţionale. 

Dependenţa structurală dintre incipientele state ale bunăstării şi o economie 
naţională care să controleze strict mişcările de capital şi să fixeze strict ratele de 
conversie a fost un cadru favorabil de dezvoltare a politicilor sociale naţionale 
(idem: 5). 

Globalizarea economică în termeni de speculații financiare pe termen scurt 
au avut un impact negativ în ţări precum cele din fostul bloc comunist rusesc prin 
declanşarea crizei fiscale. La nivelul politicii sociale, globalizarea economică nu a 
avut încă un impact semnificativ (Deacon, Bob, 2000: 146). 

Abolirea controlului capitalurilor de către Statele Unite ale Americii în 1971 
şi de către Marea Britanie în 1979 a pus în declin modelul keynesian şi a dus la 
ascensiunea economiilor neoliberale. Liberalizarea mişcării banilor si a 
capitalurilor între ţări a fost urmată de libertatea firmelor de a investi în direcţia 
promovării propriilor interese economice. Ca o consecinţă directă asupra statelor 
bunăstării, guvernele nationale nu au mai putut asigura ocuparea totală a forței de 
muncă naţionale şi creşterea economică (Mishra, Ramesh 1999: 5). 

Dar oare globalizarea este cea care afectează capacitatea de a armoniza 
egalitatea şi ocuparea totală a forței de muncă? Contextul actual vizează statul 
bunăstării puternic ca o preconditie a unei performante internationale de succes. 
Schimbările majore din domeniul tehnologic sunt în principal responsabile de 
scăderea capacității forței de muncă de a se adapta noilor cerințe. Din acest punct 
de vedere, se impune organizarea periodică de cursuri de perfecţionare pentru 
domeniile în care noutăţile tehnologice şi implementarea lor la nivel naţional ar 
putea afecta calitatea şi condiţiile muncii. Strategia Europeană de Ocupare a 
Forței de Muncă include acest obiectiv în cadrul celor patru piloni de bază. În 
acest context, pe lângă perfecţionarea continuă a persoanelor angajate, se 
impune o mai bună corelare între cerințele practice ale pieţei şi pachetul 
educational oferit tinerilor neangajati încă. 

In ciuda costurilor mari ale tranziţiei spre o economie de piaţă, unele dintre 
țările Europei de Est au început să îşi reformeze lent politicile sociale după 
modelul statelor vest-europene. Întrebarea se pune în ce măsură aceste 
schimbări au fost declanşate de presiunea care se presupune ca a fost exercitată 
de procesul globalizării asupra statelor bunăstării. Ţările sunt tentate să reducă 
obligaţiile de furnizare a bunăstării în domeniile în care nivelul taxelor este mai 
redus pentru a atrage capital. Această premisă poate conduce la concluzia că 
privatizarea bunăstării şi rezidualismul manifestat în țările Europei de Est şi fostul 
bloc comunist rusesc pot fi explicate prin aceleaşi dinamici economice ale 
globalizării (Deacon, Bob, 2000: 156). 

În ceea ce priveşte globalizarea politică, este de remarcat rolul pe care îl 
joacă actorii financiari mondiali, cum ar fi Banca Mondială şi Fondul Monetar 
Internațional. Privatizarea impusă în vederea oferirii de împrumuturi financiare 
fostelor țări comuniste este responsabilă pentru o serie de măsuri cu impact social 
cum ar fi: „introducerea unui nivel secundar privat schemei pensiilor, introducerea 
plății în colaborare în furnizarea serviciului de sănătate, expansiunea educaţiei 
private, aducerea pe piață a chiriilor caselor şi transformarea beneficiilor familiare 
anterioare universale în reziduale”. (idem: 159). 

Influenţa pe care Banca Mondială o exercită în regiunea Europei de Est 
este contrabalansată în special în cazul țărilor candidate la Uniunea Europeană 
prin eforturile conjugate bilateral de adoptarea strategiilor specifice îndeplinirii 
criteriilor de la Copenhaga pentru tările candidate. 

Instrumentele financiare prin care Uniunea Europeană sprijină negocierile 
cu statele membre sunt, în principal programele PHARE şi TACIS. Evaluările 
acestor programe contrastează dificultăţile şi insuccesele fondurilor UE în raport 
cu relativul succes al fondurilor gestionate de Banca Mondială. Cauza poate fi 
neclaritatea conceptului de politică socială la nivel UE în raport cu direcţiile clare 
adoptate de Banca Mondială (idem). 

Direcţiile viitoare depind de măsura în care ideologia unei globalizări liberale 
va determina o globalizare responsabilă social. O premisă din acest punct de 
vedere poate fi recunoaşterea faptului că inegalitatea creată de capitalismul global 
ar trebui să ducă la necesitatea sporirii cheltuielilor sociale şi a aprovizionării atât 
la nivel naţional cât şi internaţional. (idem). 

Profesorul Agnar Sandmo consideră că globalizarea oferă o serie de 
ameninţări statului. Pe de o parte se crede că liberalizarea comerţului internaţional 
şi factorii de mişcare vor duce la creşterea inegalitátii veniturilor înainte de taxe şi 
după transferuri. Competiţia din partea ţărilor cu venituri reduse ar reduce 
presiunea salarială, în mod special pentru persoanele necalificate care sunt 
remunerate prin venituri reduse. Pe de altă parte, există temerea că globalizarea 
va constrânge în mod sever instrumentele politice pe care se bazează guvernele 
pentru redistributie. Cel mai discutat caz este taxarea capitalistă prin impozitul 
global care poate deveni ineficientă într-o lume în care mobilitatea internaţională 
de capital, dar temeri similare au fost exprimate şi în cazul taxării progresive ale 
veniturilor salariale şi proviziilor securităţii sociale. 

Martin Rhodes examinează relația dintre globalizare, pieţele muncii si 
reforma statului bunăstării pentru a examina punctele principale ale direcţiei de 
schimbare în cadrul relaţiilor instituționale dintre ţările Europei de Vest. Principalul 
argument este că, capacitatea de conducere a statului a fost constrânsă de 
dezvoltările din afara granițelor naţionale, dar aceasta nu înseamnă neapărat 
pierderea controlului statului şi convergenta într-o direcţie neoliberală. Chiar mai 
mult, reforma reglementărilor de pe piaţa muncii şi remodelarea statului bunăstării 
poate impune în cele mai multe țări europene căutarea mai degrabă în direcția 
găsirii unui nou tip de corporatism decât abandonarea lui. Mai degrabă decât 
reglementarea în stil anglo-saxon a pieţei muncii, se va impune reajustarea 
modelului continental de acomodare la presiunile pieţei, ceea ce va prezerva 
protecţia socială şi consensul social. Într-o piață unică, cu o singura monedă, 
ajustarea economică de succes — incluzând o mai mare flexibilizare pe piața 
muncii şi organizarea statului bunăstării — va impune, de asemenea, în multe ţări, 
un corporatism flexibil, orientat spre piață, competitiv. 

Holger Strulik (1999) analizează comparat două ţări, fiecare populată de 
muncitori şi capitalişti, conduse de guverne care colectează taxele pentru a 
finanța productivitatea de consum si redistributia veniturilor. Împărţirea venitului 
distribuit este o măsură a mărimii statului bunăstării. Nu în ultimul rând, optimul 
politicii fiscale poate fi caracterizat prin menţinerea unui stat al bunăstării generos. 

Într-o astfel de inerție politică, comerțul liber şi mobilitatea capitalului sunt 
introduse. Concurența politicii fiscale conduce la o reducere a taxelor şi o relativă 
scădere a productivităţii cheltuielilor. Statul bunăstării este puternic redus fără a fi 
complet desființat. Dacă ambele ţări îşi coordonează politica lor fiscală, reducerea 
taxelor şi a transferurilor veniturilor este mai puţin pronunțată. Modelul explică de 
ce creşterea globalizării poate aduce beneficii țării prin statul bunăstării formal mai 
lărgit şi deteriorarea bunăstării în cealaltă țară. 


6. Concluzii 


Începând cu anii 1970, statul bunăstării din majoritatea ţărilor capitaliste a 
fost supus unei perioade de criză generate de problemele economice 
internaţionale, de politicile neoliberale şi de procesul globalizării. Modurile prin 
care şi în care aceste schimbări internaţionale au afectat programele de 
bunăstare socială au reprezentat subiecte amplu mediatizate şi controversate. În 
timp ce unii autori subliniază faptul că programele de bunăstare socială urmează 
să fie reduse la minimum, alţii susțin tocmai faptul că statul bunăstării nu va fi 
afectat de toate aceste schimbări. 

În ciuda costurilor mari ale tranziţiei spre o economie de piaţă, unele dintre 
țările Europei de Est au început să îşi reformeze lent politicile sociale după 
modelul statelor vest-europene. Privatizarea bunăstării şi rezidualismul manifestat 
în țările Europei de Est şi fostul bloc comunist rusesc pot fi explicate prin aceleaşi 
dinamici economice ale globalizării (Deacon, Bob, 2000: 156). 

Contextul economic, politic şi ideologic al statului bunăstării a fost alterat de 
trei dezvoltări importante: colapsul modelului socialist alternativ, globalizarea 
economiei şi relativul declin al statului naţiune (Mishra, Ramesh, 1999: 1). 

Problematica impactului integrării europene asupra statului bunăstării 
românesc a fost abordata în contextul mai larg dictat de procesul globalizării. 
„Integrarea Europeană este, în acelaşi timp, o reacţie la procesul de globalizare şi 
cea mai avansată expresie a ei" (Castells, M., 2000: 348). 

Guvernele statelor naţionale se confruntă cu probleme asemănătoare în 
politica internă şi externă, ceea ce dictează importanţa utilizării celor mai bune 
instrumente juridice, economice, politice şi sociale. 

Transformarea produsă internaţional de procesul globalizării deschide 
trenduri globale care transferă pattern-urile instituționale de succes dinspre ţări 
vest europene. Acestea penetrează Europa de Est prin intermediul diferitelor 
canale: transferul global de tehnologie, comerț electronic şi tranzacții financiare, 
procese de politică transnationale si difuziunea pattern-urilor culturale prin 
mijloace ale telecomunicatiilor (Gamble, Andrew, 2001: 35). 

Răspunsul pe care unele partide social democrate din Europa îl dau 
schimbărilor curente este ceea ce a fost consacrat drept “A treia cale”. Viziuni 
antagonice au fost exprimate sub rezerva acestei “a treia căi”: ca ideologie 
adaptativă / reactivă, ca expresie a convergentei dintre modelul social democratic 
şi cel liberal sau ca o nouă utopie? “A treia cale” poate fi interpretată ca o reacţie 
la schimbările globalizării sau ca un efort de reconceptualizare a bunăstării 
sociale. În ce măsură schimbările recente sunt cauzate de politicile celei de “a 
treia cái"? Lorenz, Walter (2001) analizează posibilele răspunsuri la această 
întrebare. Deşi este dificil de demonstrat relaţia cauzală, el evidenţiază faptul că 
schimbările au urmat pattern-uri similare în diferite țări. Examinând trei regimuri 
ale bunăstării (corporatist, instituţional şi mediteranean), Lorenz concluzionează 
că procesul de convergenţă inițiat de guvernele neoliberale continuă sub auspiciile 

celei de “a treia căi”. Aceste dezvoltări pot conduce la dizolvarea contururilor 
distincte ale regimurilor bunăstării. 

Transformarea  postindustrială, în viziunea lui Esping-Andersen este 
previzibilă în măsura în care tipul de regim al bunăstării decide ce fel de strategii 
de adaptare urmează să fie luate. Întrebarea pe care o lansează este dacă nu 
cumva statul bunăstării este incompatibil cu noul context creat de societatea post- 
industrială. “Paradoxul timpurilor noastre este: cu cât statele bunăstării par a nu 
mai fi durabile, cu atât mai mare este cererea pentru protecţie socială”. Concluziile 
lui Esping-Andersen sunt îndreptate spre analiza diferitelor opţiuni politice pentru 
diferite regimuri ale bunăstării în economiile postindustriale. 

Proiectul a testat ipotezele de lucru corespunzătoare obiectivelor stabilite. 
Conform rezultatelor prezentate în raport, la nivelul Uniunii Europene s-au adoptat 
de-a lungul timpului direcţii de politică socială comune tuturor statelor membre la 
care ţările candidate, printre care şi România, urmează să se alinieze prin 
aderare. 

A fost confirmată ipoteza de lucru conform căreia cooperarea interstatală la 
nivelul Uniunii Europene determină o nouă paradigmă a suveranităţii naţionale. 
Lucrarea a pus în evidenţă aşa-numitul „paradox al suveranităţii”: statele membre 
nu pierd atributul suveranităţii prin delegare către instituţiile europene ci aceste 
instituţii le reprezintă mai bine interesele naţionale. Din punct de vedere al 
cooperării interstatale la nivelul statelor membre, participarea ţării noastre la 
palierul decizional al instituţiilor Uniunii Europene va influenţa direct transparența 
şi reprezentativitatea intereselor naţionale. 

Analiza comparativă a indicatorilor pieţei muncii în România, statele 
membre şi țările candidate au validat ipoteza stabilită. Indicatorii pieţei muncii în 
România înregistrează valori medii în raport cu indicatorii înregistraţi în statele 
membre şi celelalte ţări candidate. 

Dintre procesele internaționale de maxim interes pentru înțelegerea 
tendințelor actuale ale statului bunăstării, lucrarea a luat în considerare procesul 
integrării europene şi procesul complex al globalizării. Statele bunăstării vest 
europene înregistrează o tranziţie de la statul bunăstării de tip keynesian, bazat 
pe ocuparea deplină a forței de muncă într-o economie naţională relativ închisă la 
un regim al bunăstării bazat pe muncă de tip schumpeterian. La un nivel mai larg, 
procesul globalizării generează mecanisme capabile să influențeze politicile 
sociale naţionale. 

